text:
Frítíðin er 30 dagar fyri fulla starvstíð í tíðarskeiðnum 1. apríl til 31. mars (innvinningarárið). Innvinningarárið kann í staðin vera álmanakkaárið, um hetta er ásett í sáttmála millum avvarðandi partar. Er starvstíðin styttri enn fult innvinningarár, verður frítíðin við løn sett í mun til starvstíðina. Løntakari, ið ikki hevur vunnið rætt til frítíð við løn ella frítíðarløn í 30 dagar, hevur tó rætt til at taka frí uttan løn ella frítíðarløn í upp til 30 dagar í einum frítíðarári. Frítíðin skal verða tikin í tíðarskeiðinum 2. mai til 1. mai (frítíðarárið). Tá ið spurningar verða settir Yrkisdeplinum um løn, frítíð og líknandi, verður víst til frítíðarlógina og lønarsáttmálan hjá viðkomandi yrkisfeløgum.
Høvuðsreglan (Yl §§ 38-42) er, at aftan á royndartíðina, sum eftir verandi lóg er 6 mánaðir, kann lærusáttmálin ikki sigast upp. Tó kann lærusáttmáli sigast upp, um báðir partar skrivliga vátta hetta. Váttanin skal gerast á oyðublaðnum: Umsókn um broyting í lærusáttmála. Í royndartíðini kann annar parturin tó siga sáttmálan upp uttan grundgeving og uttan freist. Skúlagongd verður ikki roknað upp í royndartíðina. (Yl § 38, stk. 2) Er royndartíðin lokin, og skuldi tað hent, at annar parturin ikki heldur skyldur sínar, so kann hin parturin siga sáttmálan upp. Uppsøgning skal tá koma ikki seinni enn ein mánaða eftir, at uppsigandi parturin hevur fingið kunnleika um viðurskiftini, sum uppsøgning er grundað á. Eru partarnir ósamdir um onkur týðandi viðurskifti viðvíkjandi læruni, herundir um uppsøgn av sáttmála, so eiga teir at leggja málið fyri viðkomandi yrkisnevnd, sum so skal royna semju. Kann yrkisnevndin ikki fáa partarnar at koma til semju um uppsøgn av sáttmála, so kann málið verða lagt fyri eina sáttmálanevnd, sum kann seta lærusáttmála úr gildi og taka støðu til spurningin um endurgjald. Í seinasta lagi 8 vikur eftir at sáttmálanevndin hevur gjørt úrskurð, kunnu partarnir leggja málið fyri Føroya Rætt. Lærusáttmáli fellur burtur, um lærlingur av eini hvørji orsøk (YL §30) verður útihýstur frá undirvísingini á skúla, har skúlagongdin er. Onnur viðurskifti, sum kunnu gera, at sáttmáli verður settur úr gildi eru eitt nú, at virki heldur uppat, og at fyritreytirnar fyri góðkenning av virki sum lærupláss detta burtur.
Áðrenn tú kanst taka lærling, er neyðugt at virkið fær góðkenning sum lærupláss. Góðkenningina ber til at fáa við at søkja til Yrkisdepilin. Góðkenningin verður grundað á eina meting av, um virkið er ført fyri at lúka treytirnar fyri verkligu læruna, sum eru ásettar í reglunum fyri tær einstøku útbúgvingarnar.
Vanligar treytir fyri góðkenning eru:
Lýkur virkið ikki omanfyri nevndu treytir, kann góðkenningin gevast, treytað av, at partur av læruni fer fram á øðrum góðkendum læruplássi - hetta verður nevnt "útisetavirki".
Eisini kann virki, sum á onkran hátt lýkur treytirnar ella partar av treytunum fyri læruplássgóðkenning, fáa fyribils góðkenning at taka lærling í læru.
Ein læruplássgóðkenning er galdandi í 5 ár. Um einhvør broyting hendir, ið kann ávirka upplæringarumstøðurnar, hevur virkið skyldu til at boða Yrkisdeplinum frá hesum.
Allar avgerðir hjá Yrkisdeplinum kunnu leggjast fyri eina kærunevnd.
Oyðublað til umsókn av læruplássgóðkenning kann takast niður her.
Í sambandi við læruna, skulu lærlingar í skúla við ávísum millumbilum. Bæði tá talan er um handverkslærlingar og um lærlingar í handils- ella skrivstovuyrkinum, kann skúlagongdin fara fram á einum føroyskum ella donskum skúla, alt eftir hvørja útbúgving talan er um.
Er talan um útbúgving, har skúlagongdin er í Føroyum, skulu lærlingur og lærumeistari, tá teir undirskriva sáttmálan, eisini krossa av, hvørjum skúla lærlingurin ynskir at taka skúlagongdina. Lærusáttmálin verður síðan sendur til Yrkisdepilin, sum góðkennir og skrásetir hann. Tá sáttmálin er liðugt avgreiddur í Yrkisdepilinum verður hann sendur aftur til lærling og lærupláss, samstundis sum Yrkisdepilin sendir skúlanum boð um nýggja lærlingin.
Er hinvegin talan um útbúgving, har skúlagongdin er í Danmark, skal læruplássið sjálvt innskriva lærlingin til góðkendan yrkisskúla. Tá góðkendi lærusáttmálin verður sendur frá Yrkisdeplinum aftur til læruplássið, er yvirlit hjálagt yvir tann skúla ella teir skúlar, sum lærlingurin kann innskrivast á, saman við einum innskrivingaroyðublaði.
Mannagongdin í sambandi við innskrivingina av lærlingi til skúlagongdina er sostatt:
Læruplássið hevur skyldu til at melda lærlingin til skúla so skjótt sum góðkendi sáttmálin er teimum í hendi. Í seinasta lagi 4 vikur áðrenn nýtt skúlaskeið byrjar, fáa lærlingur og arbeiðspláss boð frá skúlanum um, nær skúlin byrjar og hvussu leingi skeiðið varir. Tað er bert neyðugt hjá læruplássum at innskriva lærling til fyrsta skúlaskeið. Tá lærlingurin er komin í skúlaskipanina, hendir restin sjálvvirkandi.
Tá royndartíðin er farin, ber ikki til at siga lærusáttmálan upp, uttan so at báðir partar skriva undir. Tað kemur fyri, at annar parturin ikki vil skriva undir. Talan er tá um ósemju millum lærling og lærupláss. Kemur hetta fyri, verður mælt til, at tann ið ynskir at uppsiga sáttmálan biður um fund, har greitt verður frá og grundgivið verður fyri, hví man ynskir at uppsiga sáttmálan. Í flestu førum verður málið loyst á hendan hátt.
Førir fundurin millum partarnar ikki til eina semju, kann tann parturin, sum ynskir at uppsiga sáttmálan, kæra málið til Yrkisdepilin, sum tá fær uppgávuna at royna semju. Eydnast tað framvegis ikki, verður ein nevnd sett at finna loysn á málinum.
Ásetingarnar í hesum viðvíkjandi síggjast her.
Aðrar orsøkir kunnu eisini verða fyri, at báðir partar ikki fáa skrivað undir, so sum at annar parturin ikki er til staðar. Ongar reglur eru ásettar, hvussu tá skal farast fram. Yrkisdepilin hevur tí gjørt eina mannagongd. Fyrsta stigið er, at Yrkisdepilin skrivliga boðar partinum frá, at hann hevur 14 dagar at boða Yrkisdeplinum frá, hvørt hann skrivar undir ella um hann/hon ynskir fáa málið lagt fyri nevnd til at gera niðurstøðu.
Um viðkomandi ikki letur frætta frá sær innan 14 dagar, sendir Yrkisdepilin nýtt skriv, har fráboðanin í fyrra skrivinum verður endurtikin, eins og greitt verður frá at letur viðkomandi ikki frætta frá sær næstu 14 dagarnar, verður lærusáttmálin settur úr gildi. Tá 14 dagar eru farnir eftir at seinasta skrivið er sent partinum, og Yrkisdepilin onki hevur frætt aftur, verður lærusáttmálin strikaður úr skipanini og avrit av ógildaða lærusáttmálanum sent báðum sáttmálapørtunum.
Teir fyrstu 6 mánaðirnar kann annar parturin uppsiga lærusáttmálan einsamallur. Eru 6 mánaðir farnir, er útgangsstøði, at báðir partar skriva undir fyri at sáttmálin skal fara úr gildi. Skúlagongd verður ikki roknað sum partur av royndartíðini.
Eftir 6 mánaðir er útgangsstøði, at báðir partar mugu skriva undir hetta skjalið, fyri at lærusáttmálin skal fara úr gildi.
Tað kemur tó fyri, at annar parturin ikki vil skriva undir. Talan er tá um ósemju millum lærling og lærupláss. Tað kann vera at annar parturin ikki metir, at hin heldur sínar skyldur. Í slíkum førum kann eini parturin einsamallur undirskrivað skjalið um broyting í lærusáttmála og tilskilað, at viðkomandi ynskir, at lærusáttmálin verður settur úr gildi. Slík uppsøgn skal tó ikki koma seinni enn ein mánaða eftir, at uppsigandi parturin hevur fingið kunnleika til viðurskiftini uppsøgnin er grundað á.
Hareftir verður málið lagt fyri yrkisnevndina ið skal royna semju millum partarnar. Men um eingin semja fæst í lag, verður málið beint í sáttmálanevnd, ið tekur endaliga støðu til lærusáttmálan.
Aðrar orsøkir til at lærusáttmáli fellur burtur
Lærusáttmáli fellur burtur, um lærlingur av eini hvørji orsøk verður útihýstur frá undirvísingini á skúla, har skúlagongdin er.
Onnur viðurskifti, sum kunnu gera, at sáttmáli verður settur úr gildi eru eitt nú, at virki heldur uppat, og at fyritreytirnar fyri góðkenning av virki sum lærupláss detta burtur.
Í samband við, at lærusáttmáli skal uppsigast, kemur eisini fyri, at annar parturin ikki skrivar undir, orsaka av, at hesin partur ikki finst. Er farin til skips, farin uttanlands ella okkurt tílíkt. Ongar reglur eru ásettar, hvussu tá skal farast fram. Yrkisdepilin hevur tí gjørt hesar fyrisitingarreglur:
1. Yrkisdepilin skal skrivliga boða partinum frá, at neyðugt er at fáa hansara/hennara undirskrift sambært lógini, ella at hann/hon sambært lógini hevur møguleika at fáa málið lagt fyri yrkisnevndina. Hann/hon verður samstundis biðin um at boða Yrkisdeplinum frá hvat hann vil.
2. Um sáttmálaparturin ikki letur frætta frá sær innan 14 dagar, verður nýtt skriv sent honum/henni, har fráboðanin í fyrra skrivinum verður endurtikin.
3. Um sáttmálaparturin ikki letur frætta frá sær innan 14 dagar eftir seinna skrivið, verður nýtt skriv sent honum/henni, har boðað verður frá, at um Yrkisdepilin ikki hevur frætt aftur innan 14 dagar, verður lærusáttmálin settur úr gildi.
4. Tá 14 dagar eru farnir eftir at seinasta skrivið (ad. 3) er sent sáttmálapartinum, og Yrkisdepilin einki hevur frætt aftur, verður lærusáttmálin strikaður úr skipanini og avrit av ógildaða lærusáttmálanum sent báðum sáttmálapørtunum.
Tað kemur við jøvnum millumbilum fyri, at lærlingur, sum er byrjaður í læru í ávísari yrkisútbúgving, seinni ynskir at koma í læru í einari aðrari yrkisútbúgving, áðrenn hann/hon er liðugur við ta fyrru útbúgvingina.
Yrkisdepilin fær í slíkum føri spurningin, um hetta kann lata seg gera og hvussu ein skal bera seg at í slíkum føri.
Fyrst er at siga, at hevur ein frammanundan ein lærusáttmála við fyritøku, eigur hesin fyrst at verða settur úr gildi, áðrenn til ber at gera nýggjan sáttmála. Fyri at kunna seta ein lærusáttmála úr gildi eftir at 6-mánaðar royndartíðin er úti, skulu bæði lærlingurin og læruplássið skriva undir upp á, at sáttmálin verður settur úr gildi. Eru hesar treytir loknar, kann lærlingur gera nýggjan lærusáttmála við somu ella aðra fyritøku og byrja yrkisútbúgvingina í tí útbúgvingini, sum hann ístaðin ynskir at koma í læru í.
Er útbúgvingin, sum ein ístaðin fer undir, nærskyld við ta útbúgvingina, ein áður fór undir, kann lærlingurin søkja um at fáa ein part av lærutíðini í nýggju útbúgvingini stytta. Umsóknin skal sendast til Yrkisdepilin, og tekur yrkisnevndin støðu til umsóknina.
Fyri at taka lærling er neyðugt hjá fyritøku ella stovni at hava eina læruplássgóðkenning. Avgerðandi er, at eitt komandi lærupláss hevur nokk av viðkomandi uppgávum at bjóða einum lærlingi, umframt at læruplássið skal hava útbúgvi fólk, ið kann veita nøktandi upplæring.
Nærri kunning um hvussu farast skal fram fyri at fáa góðkenning, er at finna her.
Ja, til ber at fáa nýtt sveinabræv/lærubræv, um tað gamla er burturmist.
Yrkisdepilin skal hava at vita navn, føðingardag, nær sveinaroyndin/yrkisroyndin er staðin, og hvørja útbúgving tú hevur tikið.
Vegleiðing um hvat gerast skal, um ein við føroyskum sveinabrævi ætlar sær at arbeiða
í Noregi innan eitt yrkið, ið er regulera av norskari lóggávu.
Víst verður í hesum sambandi til barsilsskipanina.
Um lærlingur og lærupláss koma ásamt um at leingja lærutíðina, so skal hetta fráboðast Yrkisdeplinum á oyðublaðnum Umsókn um broyting í lærusáttmála.
Hetta hevur týdning fyri at fyrisitingin og skúli kunnu fáa fráboðan um, at lærutíðin hjá viðkomandi lærlingi er longd, og at lærlingur tessvegna ikki fær møtt upp til skúlagongd vegnað barnsburð.
Frítíðin er 30 dagar fyri fulla starvstíð í tíðarskeiðnum 1. apríl til 31. mars (innvinningarárið). Innvinningarárið kann í staðin vera álmanakkaárið, um hetta er ásett í sáttmála millum avvarðandi partar.
Er starvstíðin styttri enn fult innvinningarár, verður frítíðin við løn sett í mun til starvstíðina.
Løntakari, ið ikki hevur vunnið rætt til frítíð við løn ella frítíðarløn í 30 dagar, hevur tó rætt til at taka frí uttan løn ella frítíðarløn í upp til 30 dagar í einum frítíðarári. Frítíðin skal verða tikin í tíðarskeiðinum 2. mai til 1. mai (frítíðarárið).
Tá ið spurningar eru settir Yrkisdeplinum um løn, frítíð og líknandi verður víst til frítíðarlógina og lønarsáttmálan hjá viðkomandi yrkisfeløgum.
Læruplássinum fær endurrindað part av lønini lønina, sum tað hevur goldið lærlinginum meðan viðkomandi hevur verið í skúla. Endurgjaldið er 75% av ásettu minstulønini sambært sáttmála millum avvarðandi yrkisfeløg.
Fer skúlagongdin ella partar av henni fram í donskum ella øðrum útlendskum skúla, kann læruplássið fáa kr. 2.600,00 í ferðaendurgjaldi fyri hvørt skúlaskeið.
Fyri at fáa hetta, er neyðugt hjá læruplássinum at søkja um tað, oyðibløð eru at finna her fyri lærlingar sum hava gingið á føroyskum skúlum. Lønar- og ferðaendurgjald fyri lærlingar sum hava gingið á donskum skúlum kann heintast her.
Talan kann t.d. vera um, at lærusáttmálin verður longdur, tí at sveinaroyndin enn ikki er hildin. Í slíkum førum fær læruplássið tó ikki hægri enn svarandi til 04. árs lærlingaløn. eisini hóast lærlingurin ferð undir 05. læruárið.
Sambært lógini er skúlagongdin ókeypis fyri lærlingarnar. Hetta vil siga, at lærlingar als ikki rinda fyri sjálva skúlagongdina. Leggur lærlingurin pening út fyri neyðugt keyp av bók/bókum e.l., eigur hann at fáa útreiðslurnar endurgoldnar av læruplássinum.
Hinvegin so rinda fyri útreiðslurnar ið standast av undirvísingartilfari, ið lærlingurin skal ogna sær sambært t.d. lesiætlanum.
Læruplássini rinda tilfarsnýtsluna í sambandi við yrkis- og sveinaroyndir. Tað er ikki í øllum útbúgvingum, at serligt tilfar verður nýtt til royndirnar. Í t.d. træyrkjunum verður ein lutur tilevnaður, so sum partur av einari trappu, modell av einum húsið o.l. Undir viðgerðini av lógarbroytingini av hesi lógargrein varð umrøtt, at tann sum rindar eisini hevur ræðisrættin. Við øðrum orðum eiga læruplássini tað undirvísingartilfarið og tilfarið, sum verður nýtt til royndirnar og sum tey hava rindað fyri.
Møguleikarnir eru nógvir, tá tað snýr seg um at útbúgva seg víðari eftir at hava lokið eina handverks-, handils- ella skrivstovuútbúgving. Tó eru eingir víðari útbúgvingarmøguleikar innan onkrar av yrkisútbúgvingunum. Her eru nøkur fá dømi um, hvørjir møguleikar eru fyri at útbúgva seg víðari eftir loknað yrkisútbúgving:
Viðmerkjast skal, at fyri at verða tikin upp til eina verkfrøðingaútbúgving krevst, at ein tekur ”adgangskursus til ingeniøruddannelserne”, um so er, at ein ikki hevur eina gymnasiala miðnámsútbúgving ella ikki hevur ávísar lærugreinir á einum nóg høgum stigi. Til ber at fáa fleiri upplýsingar um møguleikarnar fyri at útbúgva seg víðari í t.d. Danmark við m.a. at fara inn á heimasíðuna hjá Uddannelsesguiden.
Lógin ásetur at lærlingur og lærupláss kunnu gera avtalu um at leingja útbúgvingartíðina, um lærlingurin:
Lógin ásetir harumframt, at lærutíðin bert kann leingjast meiri enn lærlingurin hevur verið burtur um yrkisnevndin góðkennir avtaluna.
Ósemjur um longdina av lærutíð skal til støðutakan í yrkisnevndini.
Í serligum førum kann yrkisnevndin samtykkja at stytta ella leingja lærutíðina.
Yrkisútbúgvingarlógin ásetur, at sveina- ella yrkisroyndir skulu vera hildnar áðrenn sáttmálatíðin er liðug. Um sveinaroyndin ikki verður hildin fyrr enn eftir sáttmálatíðina, so eigur Yrkisdepilin at taka stig til, at leingja lærutíðina, soleiðis at lærutíðin endar so skjótt sveinaroyndin er hildin. Hetta verður fráboða lærlingi og læruplássi.
Lærusáttmálaskjalið kann takast niður her.
Síðani verður lærusáttmálin útfyltur og undirskrivaður av sáttmálapørtunum. Lærusáttmálin skal undirskrivast áðrenn læran byrjar, t.v.s. at sáttmálin kann í fyrsta lagi taka við, sama dag hann er undirskrivaður.
Lærusáttmálin er tó ikki galdandi, fyrr enn hann er inni í Yrkisdeplinum.
Umsitingargjaldið á 3000 kr. skal rindast áðrenn Yrkisdepilin sendir lærusáttmálan aftur til partarnar.
Yrkisdepilin eftirkannar um sáttmálin er rætt útfyltur og um læruplássið lýkur treytirnar, t.d. um talið av yrkislærdum og talið av lærlingum samsvara, (vanliga skal ein yrkislærdur verða fyri hvønn lærling). Eisini skal framganga hvussu lønin er avtalað millum sáttmálapartarnar, og hvussu nógvar tímar vanliga arbeiðstíðin er um vikuna.
Um lærlingurin hevur lokið prógv aftaná fólkaskúlan, skulu avrit av hesum leggjast við lærusáttmálanum, og um partur av læruni fer fram í øðrum virki (útisetavirki), skal viðmerkjast hvat virki talan er um, v-tal og tíðarskeið.
Báðir sáttmálapartar skulu skriva undir lærusáttmálan, og um lærlingurin er undir foreldramyndugleika, skal verji lærlingsins eisini skriva undir. Um alt er í lagi, letur Yrkisdepilin Mentamálastýrinum lærusáttmálan til góðkenningar. Tá góðkenningin er farin fram, verður sáttmálin skrásettur og sáttmálapartarnir fáa hvør sítt avrit av góðkenda lærusáttmálanum
1) Hjá lærlingum við 9. floks prógvi er lærutíðin 4 ár.
2) Hjá lærlingum við FHS-prógvi er lærutíðin 3 ár.
3) Hjá lærlingum við students-, HF-, HT- ella HIF-prógvi er lærutíðin 2 1/2 ár.
4) Hjá lærlingum við students-, HF-, HT- ella HIF-prógvi og sum harumframt hava FHS-prógv er lærutíðin 2 ár.
5) Hjá lærlingum við HH-prógvi er lærutíðin 2 ár.
Omanfyri nevndu reglur eru galdandi fyri lærlingar, sum fara í læru eftir 1. juli 2006.
Viðv. ad. 1): Lærlingar, sum ikki hava FHS-prógv, skulu taka hesa støðisútbúgvingina í 4 ára lærutíðini. Hetta kann gerast við at fylgja einum FHS flokki ella við at fylgja kvøldundirvísingini á skúlanum. Støðisútbúgvingin skal verða lokin áðrenn farið verður upp til endaligu royndina í yrkisútbúgvingini.
Viðv. ad 3): Lærlingar við students-, HF- ella HT-prógvi skulu í lærutíðini hava tikið hesar lærugreinir við í minsta lagi próvtalinum 6 í miðal: Virkisbúskapur C, Sølubúskapur C, Kunningartøkni C, og eina vallærugrein: Vinnulívsrættur C, Altjóðabúskap B, Sølubúskapur B, Kunningartøkni B ella eina økislærugrein, sum í minsta lagi er 105 tímar. Lærlingar við HIF-prógvi hava í HIF-útbúgvingini tikið nevndu lærugreinir, men skulu taka málsviðgerðapartin í lærugreinini Kunningartøkni C, tó ikki, um lærlingur við HIF-prógvi hevur luttikið í einari EBG-kapping.
Nevndu lærugreinir kunnu takast við at fylgja einum FHS flokki ella við at fylgja kvøldundirvísingini á skúlanum. Lærugeinirnar skulu verða loknar áðrenn farið verður upp til endaligu royndina í yrkisútbúgvingini. Avrit av próvskjølunum skulu latast Yrkisdeplinum, tá ið allar lærugreinirnar eru loknar. Aftaná 1. juli 2006 geva hesar lærugreinir ikki stytting í lærutíðini.
Øll kravd skúlagongd í sáttmálatíðini, bæði tá talan er um støðisútbúgvingina (samanber ad. 1) ella tá talan er um stakar lærugreinir (samanber ad. 3) er partur av lærutíðini. Hetta merkir, at um lærlingur gongur á skúla um dagin, verður hann ikki frádrigin í løn. Fer skúlagongdin fram í frítíðini, hevur lærlingurin rætt til kompensatión í samráð við sín arbeiðsgevara.Lærlingar, sum skulu taka omanfyri nevndu FHS-støðisútbúgving ella lærugreinir, eiga at venda sær til handilsskúlan, sum leggur eitt tímaskema fyri undirvísingina í støðisútbúgvingini ella lærugreinunum í samráð við tann einstaka lærlingin.
Ofta eru spurningar settir Yrkisdeplinum um lønarviðurskifti, yvirtíð, løn tá lærlingur er sjúkrameldaður, tá ið lærlingur skal í farloyvi í sambandi við barnsburð o.s.fr.
Tá lærusáttmáli verður undirskrivaður, skal teigur 5 (lønar- og arbeiðsviðurskifti) í lærusáttmálanum útfyllast. Har er viðmerkt hvør lønarsáttmáli er galdandi (millum hvørji yrkisfeløg), hvussu nógvar tímar vanliga arbeiðstíðin er um vikuna og lønarútgjaldsdagur.
Ofta er eisini ivi um lønina, tá ið lærlingur er sjúkur/sjúkrameldaður. Tá ið spurningar verða settir Yrkisdeplinum um lønarviðuskifti, vísa vit altíð til viðkomandi yrkisfelag.
Viðv. fyrispurningum um løn í sambandi við barnsburðarfarloyvi, verður víst til barsilsskipanina.


c: text/html

text:
Ráðið er sett saman av 4 limum frá arbeiðsgevarasíðuni og 4 limum frá fakfelagssíðuni, umframt formanninum, sum Landstýrismaðurin í mentamálum setir. Arbeiðsgevarar og fakfeløg velja sjálv síni umboð. Leiðarin í Yrkisdeplinum er skrivari í ráðnum.
Limir í Yrkisútbúgvingarráðnum eru valdir fyri 4 ár í senn.
Formaður
Alfred Petersen, adv.
Fyri arbeiðsgevarasíðuna
Magnus Magnussen, Føroya Handverksmeistarafelag
Eyðvør Berg, umboð fyri privatu arbeiðsgevararnar
Marjun Jacobsen, Kommunala Arbeiðsgevarafelagið (FMR)
Marius Thomassen, Vinnuhúsið
Fyri arbeiðstakarasíðuna
Elin Sørensen, Føroya Arbeiðarafelag
Anna Johannesen, Starvsmannafelagið
Eli Brimsvík, Landsfelag Handverkaranna
Palma Petersen, S&Kfelagið
Skúlaumboð
Magni á Lakjuni, Glasir
Páll Isholm, Miðnám á Kambsdali
Atli Feilberg Hansen, Tekniski skúlin í Klaksvík
Jákup Andreassen, Miðnám í Vestmanna
Skrivari
Randi Frederiksberg, leiðari í Yrkisdeplinum

robotstxt: allowed

filter: keep


text:
Naja Maria Aidt er danskur rithøvundur, fødd jólaaftan í 1963 í Assiat í Grønlandi. 7 ára gomul flutti hon til Danmarkar og vaks upp í Keypmannahavn.
Hon gav fyrsta yrkingasavn sítt Så længe jeg er ung út í 1991 og hevur síðan skrivað bæði til børn og vaksin.
Útgávur:
2008 Sum einglarnir flúgva í Vencil 4
2009 Sakarias og hini 1
Sakarias traðkar á strikurnar 2
2010 Sakarias hevur summarfrí 3
Sólber í Vencil 8
2011 Sakarias og føðingardagurin 5
2013 Hatta er ikki maður mín. Vencil nr. 14
Heimasíða:
www.najamarieaidt.com


text:
Trúgva bert gudloysingar uppá trúarfrælsi?
Jesu fjallaprætika er allarhelst tað mest ábyrgdarleysa og forskrúðaða møsnið, nakrantíð fest á pappír.
Um tær ikki dámar tað, eg júst segði, eru ráð fyri tí. Eg mæli tær heilt einfalt til at melda meg til løgregluna. Avleiðingin kann í ringasta føri vera 4 mánaðar fongsulsrevsing.
Í § 140 av revsilógini stendur skrivað:
Den, der offentlig driver spot med eller forhåner noget her i landet lovligt bestående religionssamfunds troslærdomme eller gudsdyrkelse, straffes med bøde eller fængsel indtil 4 måneder.
Eg skilji væl, at fólk gerðast ill um tað, eg segði. Eg skilji eisini um tey eru rúkandi ósamd og skelda meg út. Tað, eg tó aldrin kann skilja ella góðtaka, er at nakar kundið funnið uppá at forbjóða ósemju.
Rætturin til eitt opið og erligt samskifti um eitthvørt evni er ikki einans gróðrarlíkindi skynsemis og lærdómsins; tað er ein fortreyt fyri fólkaræði – eitt alneyðugt og sjálvsagt krav!
Sáttmalin um altjóða mannarættindi, §18, er eisini greiður í máli:
Enhver har ret til tanke-, samvittigheds- og religionsfrihed; denne ret omfatter frihed til at skifte religion eller tro og frihed til enten alene eller i fællesskab med andre, offentligt eller privat, at give udtryk for sin religion eller tro gennem undervisning, udøvelse, gudsdyrkelse og overholdelse af religiøse forskrifter.
Og víðari í §19:
Enhver har ret til menings- og ytringsfrihed; denne ret omfatter frihed til at hævde sin opfattelse uden indblanding og til at søge, modtage og meddele oplysning og tanker ved et hvilket som helst meddelelsesmiddel og uanset landegrænser.
Tá eg læs í Leeds, skeldaðist eg við ein, um busslýsingarnar hjá British Humanist Association, ið søgdu “Guð er allarhelst ikki til.” Hetta helt viðkomandi vera ein óforskammað og virðingarleys atsókn mótvegis trúgvandi. Tað skuldi forbjóðast! Tó hevði hann als onki ímóti aftursvarinum hjá The Christian Party “Guð er heilt sikkurt til!” Kenslurnar hjá trúgvandi eru eyðsæð meir virðismiklar enn kenslurnar hjá ótrúgvandi.
Ilt er at síggja, hvussu ein skal kunna greiða erligt frá sínum egnu átrúnaðarligu meiningum uttan at harvið “háða” øll, ið trúgva øðrvísi. Jødar síggja trýeindina sum blasfemi. Muslimar halda tað vera blasfemiskt at tekna Muhammed. Katólska kirkjan segði ringrás jarðarinna um sólina vera blasfemiska. Kunnu trúgvandi semjast um nakað yvirhøvur? Jú, trúgvandi kunnu semjast um at vit gudloysingar eru blasfemiskir einans við at vera til.
Vit gudloysingar skulu bara halda kjaft.
Tí vit liva hóast alt ikki í einum frælsum fólkaræði.
Vit liva í Føroyum.
Vegna Gudloysi,
Heini Reinert, skrivari


text:
Setanarrøða: Arkitekturdagar 2016
Eg fari fyrst av øllum at takka Arkitektafelagnum fyri at hava boðið mær at koma og seta árliga arkitekturdagarnar 2016. Aftur í ár seta tit sjóneykuna á áhugaverd og viðkomandi evni – nevniliga arkitekturpolitikk og landsplanlegging.
Hetta eru evni, sum ikki altíð eiga nóg nógva rúmd í almenna rúminum, men kortini eru týðandi at fyrihalda seg til, tá ið vit byggja og menna okkara tjóð. Røðin av fyrilestrarhaldarum – bæði úr Føroyum og Danmark – er imponerandi. So tøkk skulu tit hava fyri tað.
Tá ið tað kemur til landsplanlegging, so hevur siðvenjan í Føroyum verið, at hetta hava kommunurnar í roynd og veru staðið fyri. Sjálvandi undir ábyrgd og uttan at ganga náttúru og mentanararvi ov nær, men sum útgangsstøði hevur tað verið kommunurnar uppgáva at planleggja. Tað merkir so eisini, at vit hava ikki eina yvirskipaða ætlan fyri Føroyar á hesum økinum.
Eg gleði meg tí at fáa hugskot og íblástur til hugsjónir, og hvussu vit kunnu hugsað planleggin í Føroyum – yvirskipað sæð. Tí tað er neyðugt.
Eg fari í hesari setanarrøðu at tosa eitt sindur breitt um arkitektur við fokus á eina verkætlan, har eg meti, at dygdirnar hjá tykkum arkitektum ganga so frálíkt hond í hond við ynskini hjá okkum, sum stíla fyri og byggiharra.
Tí arkitekturur er – umframt nógv annað – ein hybrid millum handverk og list, millum tanka og handling, millum praktikk og akademi, ja millum dreymar og veruleika, og ikki minst millum ideal og pening.
Bjarke Ingels, sum vit føroyingar kenna frá stórslignu og slóðbrótandi Glasum, sigur í danskari samrøðubók fyri nøkrum árum síðani, at í byggitilgongdini tapir arkitektururin helst nógvar dystir, men vónandi vinnur hann kríggið.
Í hesum liggur júst tað, at mangan man tilgongdin kennast hugstoytt fyri tann, sum upprunaliga festi dreymarnar á blað, tí vit í politisku skipanini, byggiharri ella ráðgevar, broyta karmarnar fyri verkætlanini. Men, segði Ingels, vit mugu varðveita og sláa manngarð um ta grundleggjandi trúgv, at ein fortreyt fyri betri trivnað og framburð er at betra teir fysisku karmarnar.
Hesin grundtanki – at ein betran av fysisku karmunum er fortreyt fyri trivnað – er eisini grundarlagið undir eina aðra av størstu verkætlanunum í føroyskari byggisøgu, nevniliga útbyggingin av Landssjúkrahúsinum.
Sum tey flestu munnu hava sæð, er tann nýggi bygningurin til Landssjúkrahúsið við at veksa upp úr jørðini – ella rættari – avgrevstur, spreinging og planering eru um at verða liðug, og í løtuni verður arbeitt við at fáa sáttmálar við arbeiðstakarar undir land.
Henda byggiætlan stendur í skerandi kontrast við t.d. mátin man bygdi gamla Statshospitalið, har sum Psykiatriski depilin heldur til. Í áhugaverdu sendingini hjá Sissal Kampmann, Almenna rúmið, hoyrdi eg kendan arkitekt siga, at bygningurin er ein ímynd av skuggasíðuni hjá modernismuni.
Tá var fokus á tað intellektuella og á tað visuella, og vit vístu tá í minni mun kroppinum og kenslunum ans. Tað, sum var fyrst fyri – og er eisini avgerandi í dag – var, at hygieina, og at smittur ikki kundu spjaða seg. Kanska ov stórt fokus, tí trivnaður og tað at kenna seg væl, sum eisini eru grundleggjandi fyri at blíva frískur, kom í aðru røð.
Tað er bygginevndin á Landssjúkrahúsinum (Landsverk saman við Faerport II), sum hava sniðgivið og avgjørt, hvussu bygningurin skal síggja út, og hvat skal verða í honum. Heilsu- og innlendismálaráðið er somuleiðis umboðað í bygginevndini.
Hóast tað at logistikkur, teknikkur og byggitøkni hava ein stóran týdning í einari sjúkrahúsbygging, so hava tey eisini valt at leggja dent á tað arkitektoniska og listarliga.
Bygningurin liggur í vøkrum umhvørvi við Sandagerð og tætt við havnalagið og kann minna um afturpartin á einum stórum ferðamannaskipi, har støddin av dekkshæddunum minkar fyri hvørja hædd. Arkitektarnir hjá Faerport II hava gjørt sær ómak við at fáa bygningin at fella inn í lendið, so hann líkasum stígur upp úr havinum, sæð frá Sandagerði.
Tosað verður nógv um “healing arkitecture”, ella á føroyskum, lekjandi arkitektur, sum snýr seg um at sniðgeva bygningar og umhvørvi, so sjúklingar skjótari koma fyri seg. Hetta hevur verið í fokus í H- bygninginum, millum annað við at allir sjúklingar fáa ljósar einastovur, sum meira minna um eitt hotellkamar enn eina sjúkrastovu, og allar stovurnar hava eitt gott útsýni.
Altjóða stovan Rosan Bosch Studio hevur saman við arkitektunum hjá Faerport II sett sín dám á bygningin innandura.
Fyri at siga eitt sindur meira um Rosan Bosch Studio, so kann eg nevna, at tey í ár eru tilnevnd til eina virðisløn fyri heimsins besta “interior design”, innandura sniðgeving, í bólkinum “health and education” ella leking og útbúgving.
Úrslitið fáa vit at vita á World Architecture Festival í Berlin í november. Tað hevur millum annað við sær, at allur heimurin fer at fáa eygu á nýggja bygningin hjá okkum øllum í Føroyum.
Somuleiðis eru tvær mió. kr. eru settar av til at listprýða H- bygningin.
Listafólk um allan heim eru boðin við til at seta sín dám á bygningin. Tað er LISA, sum hevur hjálpt við at fáa boðskapin út, og LISA er eisini umboðað í listabólkinum.
Listabólkurin til H- bygningin hevur valt at bjóða listini av á ein nýggjan dragandi hátt. Tey hava ikki sett nakrar avmarkingar fyri, hvat slag av list talan er um, har listahandverk, filmslist og onnur list kann verða við. Einasta krav er, at tað er framskygd list og tekur støði í føroyskari mentan og siðaarvi og stuðlar undir tí, ið vit rópa “healing architecture”.
Minnist meg at hava hoyrt um gamla Pablo Picasso, at um hann kundi seta orð á tað hann vildi siga við listaverkinum, so var eingin orsøk til at skapa list. Sæð í hesum ljósi er tað skilagott ikki at seta ov nógvar avmarkingar til listina.
Listabólkurin og bygginevndin hava ynskt, at listin verður ein integreraður partur av bygninginum og ikki bert listaverk, sum verða hongd upp onkustaðni, tá bygningurin er liðugur.
Listafólkini skulu ikki avhenda eitt listaverk til dómsnevndina, men eina frágreiðing um, hvussu tey vilja arbeiða, og hvussu tey vilja inndraga sjúklingar, starvsfólk og arbeiðstakarar inn í tilgondina.
Listabólkurin er í løtuni í ferð við at meta um tey 37 innkomnu uppskotini. Nógv góð uppskot eru komin úr Føroyum, men eisini úr Íslandi, Danmark, Týsklandi og heilt úr Honululu.
HIMR fer at eftirmeta um henda leistin at bjóða list út og vil taka royndirnar við, tá ið tann almenni politikkurin fyri list í almennum byggjaríi einaferð skal viðgerast í Løgtinginum.
Men aftur til landsplanleggingina, ella rættari sagt mangulin upp á sama. Sjálv ivist eg ikki í, at við eini góðari landsplanlegging fáa vit betri tikið fyrilit fyri náttúruni og hvussu vit brúka pening, hvar vit brúka pening og hvussu vit skynsamast fáa skipað okkara samfelag soleiðis, at vit ikki frátaka framtíðini møguleikar.
Tá ið almenn, og her hugsi eg bæði kommunalar, privatar og landsútbyggingar, so ofta sum vit upplivað tað skapa órógv í samfelagnum, so er tað júst eitt úrslit av, at vit ikki hava megnað at fáa til vega eina lendislóggávu. Tá verður úrslitið, at so at siga somu íløgur verða gjørdar lið um lið, bert kommunumark skilur at.
Úrslitið kann samanlagt verða dýrari fyri borgaran og óneyðugt brúk av lendi, størri inntriv í umhvørvi, í mentanararvin o.s.fr. Tí tað skerst ikki burtur, at vit ikki eru stór í vavi, tá ið lendi umræður, og tí má tað brúkast við skili. Vit kunnu ikki livað, sum um vit eru tey síðstu fólkini, men mugu livað við skyldu fyri, at komandi ættarlið fær nakað gott í arv.
Okkara náttura er varandi grundarlag undir búskapinum og harvið samfelagnum, hetta bæði á sjógvi og landi er tað náttúrutilfeingið, vit og komandi ættarlið skulu liva av, í og við.
Tað er ein vilji í samgonguni til at fara í gongd við lóggávu um planlóg. Hetta er eitt stórt arbeiði, sum røkkur um fleiri ráð og myndugleikar. Fiskimálaráðið, Mentamálaráðið, kommunur og Heilsu- og innlendismálaraðið eru størstu partarnar.
Tað sum er á skrá beint nú í HIMR, er at fáa smíðað nýggja náttúruverndarlóg. Onkursvegna er tað arbeiðið eisini neyðugt í mun til landsplanleggingina. Tað sum vit ynskja er, at tá ið arbeiðið við náttúruverndarlóg er liðugt, skal næsta mál á skrá vera planlóg. Tað ber eisini til at siga, at vit so smátt eru í gongd. Til dømi hava vit júst játtað pening til, at Umhvørvisstovan kann gera eitt greiningararbeiði í mun til, hvar tað er best at seta vindmyllur upp.
Vit vita, at vindorkan kemur at vera týðandi partur av okkara umlegging til varandi orkukeldur, og vilja vit vera til reiðar við tilrættisleggingini av, hvussu vit skilabest kunnu plasera hesi bæði í mun til umhvørvið, staðseting og framtíðar tørv.
Við hesum orðum eru arkitektadagarnar settir. Fari at ynskja tykkum góða eydnu og takka fyri tað góða og upplýsandi arbeiðir tit gera. Og eisini takka fyri, at tit upp á ein góðan máta halda fast í áminningini til okkum politikarar um, at landsplanlegging er neyðug. So vónandi er arbeiðið við at gera lóggávuna farið í gongd, tá ið arkitektadagarnar verða næstu ferð.
Takk fyri!


text:
Reglur til skrivliga roynd
- Næmingar skulu møta 15 min., áðrenn royndin byrjar
- Friður skal vera inni í royndarhølinum
- Næmingar skulu ikki samskifta sínámillum í royndarhølinum
- Tað er ikki loyvt at spæla spøl, hyggja at filmi, brúka tekniforrit og lurta eftir tónleiki á telduni meðan royndin fer fram
- Tað er ikki loyvt hava fartelefonir, I-pod og líknandi við til roynd
- Eftirlitsfólk skal fylgja við næmingi, um hann skal út úr próvtøkuhølinum, t. d. á vesi
- Næmingar skulu hava egna teldu og oyramikrofonir við
- Telda og annað próvtøkutilfar kann ikki takast út úr próvtøkuhølinum, fyrr enn próvtøkan er liðug
- Dagførd útgáva av forritinum Acrobat Reader skal liggja á telduni. Forritið kann heintast ókeypis á http://get.adobe.com/reader/.
- Síðuhøvd til framseting og fyrisøgn liggur inni á ffs.fo.
- Í framseting og greiðslurokning kunnu næmingar fara, tá ið tveir tímar eru farnir, eftir at lærari/vakt hevur givið loyvi til tess
- Næmingar skulu fara til hús, tá ið teir eru lidnir, tó kunnu næmingar úr Gøtu, Leirvík og av Kambsdali bíða í ávísari skúlastovu, til bussurin koyrir
- Um næmingur ikki heldur seg til galdandi reglur, verður hann burturvístur, og heimið verður kunnað um hetta


text:
- Tíðindi, mentan og ítróttur
Ráðgevi váttar: Trump umhugsar at keypa Grønland
Búskaparligi ráðgevin í Hvítu húsunum, Larry Kudlow, váttar nú, at Donald Trump, forseti, umhugsar at keypa Grønland.
Tað sigur hann í samrøðu við sjónvarpsstøðina, Fox News.
- Forsetin, sum veit bæði eitt og annað um at keypa ognir, umhugsar tað.
- Hetta er ein áhugaverd søga, sum mennist. Vit kanna málið, men vit vita ikki. Fyrrverandi forsetin, Harry Truman, ætlaði eisini at keypa Grønland.
- Danmark eigur Grønland, og Danmark er sameindi hjá okkum. Grønland hevur strategiskan týdning, og har er nógvur málmur, sigur Larry Kudlow.
Ráðgevar kanna
Tað var í síðstu viku, at amerikanskir miðlar vistu at siga, at amerikanski forsetin hevur hug at keypa Grønland.
Wall Street Journal og Washington Post endurgóvu ónevndar keldur, sum standa forsetanum nær, fyri at siga, at Trump hevði sett løgfrøðingar og ráðgevarar at kanna, um USA kann keypa Grønland.
Ikki til sølu
Men grønlendsku myndugleikarnir vístu alt fyri eitt aftur, at Grønland er á sølulista.
- Grønland er ikki til sølu, men vit eru opin fyri at samráðast, við tí endamáli samstarva við onnur lond, á jøvnum føti, stóð í boðunum frá grønlendska sjálvstýrinum.
Donald Trump kemur til Danmarkar á almenna vitjan 2. og 3. september.
Sí eisini


text:
Rundferð: Vitjan í Suðuroy
Í gjár vitjaði nevndin hjá Pedagogfelagnum í Vági, Tvøroyri og Hvalba. Umframt 6-ára tilboðið, so varð verkstaðurin inni á Bakka eisini vitjaður í Vági. Leiðin gekk síðani til dagstovnaøkið á Tvøroyri og síðani til Brosið í Hvalba, sum júst er opnað.
6-ára tilboðið í Vágs kommunu er nýligani flutt í hølir í Vágs skúla, og deilir bygning við skúlaflokkar. Jakob Skaaning greiddi frá um mongu flytingarnar av tilboðnum seinnu tíðina vegna trongu korini í dagstovninum, og um virksemi sum heild. Hóast nógv ivamál um at húsast í skúlanum, so hevur gingið rættuliga væl.
Hølini eru rúmlig og stór, og tey eru vælegnaði til endamálið, hóast tað kanska hevði verið ynskiligt at havt fleiri uttandura møguleikar til akkurát hendan aldursbólkin. Vónandi verður tað eisini ein fyrimunur fyri børnini, at tey eru so tætt við fyrsta flokk og skúlagongdina sum heild.
Í hugnaligu hølunum í Verkstaðnum á Bakka møtti nevndin starvsfólkum og búfólki. Rundvísing var á skránni og síðani kaffimunnur og gott prát. Á Bakka gekk væl at samansjóva samansetta búfólkabólkin, og framleiðslan av víðagitna steinparinum, sum millum annað eru at finna bæði í Italia og Australia, gekk eisini væl.
í dagstovnaøkinum á Tvøroyri er blomstrandi virksemi. Bíðilisti er at fáa pláss, men gott samstarv við eitt virkið kommunustýri merkir, at útbyggingar eru á veg. Mýrifípan verður næstan tvífalda í stødd, og ætlanin er at fáa sett í verk pedagogiska køkshjálp, so matur verður tríggjar dagar um vikuna, og at børnini eisini sleppa verða við. Hóast veðurhart, so er stórt grønt øki allan vegin rundanum, fótbóltsvøllurin tætt við, fleiri spæliøki eru, og allir tríggir stovnarnir liggja tætt við hvønn annan.
Í Hvalba er snotiliga Brosið nýligani opnað. Stovnur, sum bæði hevur barnagarð og frítíðarskúla. 12 starvsfólk, harav 3 pedagogar, húsast í fyrsta dagstovninum í bygdini. Hóast avbjóðingar sjálvsagt eru við at fáa ein nýggjan stovn at virka til fulnar, so er hevur gingist væl, og góðu og nýggju karmarnir gera tað sjálvsagt hugaligt at koma til arbeiðis hvønn dag.
Næsta rundferð hjá nevndini verður eftir ætlan í Vágunum.


text:
Listaframsýning á Ólavsøku 2019
Aftur í ár skipar Lions Club Tórshavn fyri listaframsýning í Müllers Pakkhúsi á Ólavsøku.
Framsýningin verður opin frá leygardegi 27.juli til týsdagin 30. juli 2019.
Hevur tú hug at framsýna tíni listarligu avrik, kanst tú melda teg til á hesari leinkju.
Freistin at melda til er mikudagin 24. juli 2019.
Hvør luttakari kann hava í mesta lagi 3 málningar við á framsýningini.
Málningar, ið skulu sýnast fram, skulu latast inn í Müllers Pakkhúsi, hósdagin 25.juli millum kl. 16–18.
Óseldir málningar skulu avheintast aftur týsdagin 30. juli millum kl. 20-21
Sum vanligt fer ágóðin av framsýningini óskert til eitt vælgerandi endamál ella felagsskap.
Hvør fær ágóðan í 2019 verður kunngjørt seinni.


text:
Fyrst var Píkasjey ein heimasíða við flottum myndum, videobrotum og spennandi søgum um føroysk dýr. Og nú er Píkasjey eisini eitt blað.
Í blaðnum kanst tú lesa um ymisk dýr og nógv annað spennandi og stuttligt. Vit hava eisini prátað við børn um ymiskt, sum tey gera. Og so hava vit gjørt ítriv og nógvar uppgávur bara til tín at hugna tær við.
Men tað er ikki bara Píkasjey, sum roynir okkurt nýtt. Fyri kortum fóru 716 børn í skúla fyrstu ferð.
Tað er spennandi at royna okkurt nýtt og við hvørt eisini eitt sindur ræðandi, tí tú veitst ikki rættiliga, hvat tú kanst vænta tær.
Sum fyrstu ferð tú skalt til tannlækna. Fyrstu ferð tú fert at venja fótbólt. Ella fyrstu ferð, tú fert at sova hjá onkrum. Tá kitlar eitt sindur í búkinum.
Og beint nú eru firvaldar ikki bara á pikasjey.fo, men eisini í búkinum hjá okkum, nú fyrsta Píkasjey-blaðið kemur út. Vit eru so spent at vita, um tær dámar blaðið og um tú fert at gerast haldari.
Píkasjey heilsanir,
Beinta😊
blaðstjóri


text:
So er fyrsti dagur í Íslandi um at verða av. Tíggju íðkarar, ein venjari og Ódn lendu á flogvøllinum fyrrapart. Harfrá var fari eftir leigubilunum. Tað vísti seg at teir tríggjir Toyota Yaris bilarnir vóru Toyota Corolla, og tað tók eina løtu at notera allar snuddirnar, ið bilarnir høvdu. So var farið á vallaraheimið at blaka viðføri, áðren Kringlan var vitja.
Kl 18. byrjaði fyrsta venjingin í Laugardalshøllini, og var hon alt tað, ið vit vónaðu, og nakað afturat. Høvusendamálið við venjingarleguni er samstarv við venjarar og samband við íðkarar í íslendska vinarfelagnu ÍR. Hetta eydnaðist til fulnar tí øll fingu høvu at koma tættir at íðkarum oge/ella venjarum í ÍR longu fyrstu venjing.
Hanus og Helgi vandu spjótkast undir teimum kønu eygunum hjá Einar Vilhjálmsson. Einar hevur luttikið tríggjar ferðir á OL í spjótkast, har besta úrslitið var sætta pláss í Los Angeles í 1984. Hallur vandi diskuskast saman við Pétur Gudmundsson, ið sum aktivur megnaði at koma við til tvey OL í kúlustoyt. Hans Hjørleivur og Bjørk fingu eisini okkurt við á vegnum frá Pétur. Rúni, Tummas Napoleon og Steinolvur vandu saman við Thorvaldi Thorsson, ið hevur sera góð úrslit sum aktivur at vísa á innan 400 m forðarenning. Teitur og Louisa vandu saman við ávikavist hamarkastara og kúlustoytarum í vinarfelagnum ÍR.
Sum venjari er tað ómetaliga gevandi at fáa høvi at síggja hvussu aðrir venjarar arbeiða, og kunna diskutera venjing og íðkararnar við teir. Allir venjarnir høvdu gott at bera Hvirlunum “He is very talented” var sagt um meir enn ein, og tá tað kemur frá venjarum á hasum støðinum um so vaksnar íðkarar, so veit man at har nakað í tí.
Eftir venjing fóru tey flestu at svimja, meðan restin fór heim at slappa av.
Hugnaligt at hoyra, at tit longu er komin í gongd – tað prógvar seriøsitet. Havið tað gott uppi hjá frændunum 🙂


text:
Kæru náði syskin!
Tá eg heilsi uppá fólk her í landinum og man spyr hvussu ein hevur tað? So er svarið ofta soleiðis frá trúgvandi fólki. “Va mal pero estamos bien” “Tað gongst illa, men eg havi tað gott”. Meint soleiðis, at lívið er trupult og strævið, ringt at fáa endarnar at røkka saman, men samstundis sum tað tímiliga er dapurt, so havi eg tað gott andaliga í Gudi mínum.
Fil 4: 4-7 Sigur tað so gott. Gleðist í Harranum, altíð. Eg skal ikki stúra. Eg skal biðja til Gud við tøkk. Og so sigur v7 hetta undurfulla. So skal friður Guds, sum stígur upp um alt vit, varðveita hjørtu tykkara í Kristi Jesusi.
Dugi eg at liva gott og stilt inni hjá Gudi, sjálvt um tað buldrar uttanfyri?
Støðan í landinum gongur so líðandi aftur eftir bakka. Serliga hevur tað verið torført at fáa bensin seinastu tíðina. Tá ið fyllast skal á bilin, er neyðugt at fara í kø 2-3 dagar áðrenn ein kemur fram til pumpuna. Fólk hava borð og stólar við í køina, so tey kunnu hava eitt sindur av hugna í meðan bíðað verður.
Hetta, at lítið bensin er; hevur eisini darvað flogferðslu inn í skógina nógv. Av trygdaráðum er Sanoma toymið tikið út úr ættarbólkinum og mugu vera í býnum inntil støðan við brennievni batnar.
Fyri góðum ári síðan, var evangeliið á fyrsta sinni boðað Sanoma fólkinum. Vit gleðast stórliga um hendan lítla nýggja flokk, sum verður lærdur upp í Kristusi. Men nú einki bensin er, og trúboðarnir eru noyddir at vera úti í býnum, so má henda lítla nýggja samkoma standa sína fyrstu roynd.
Bert eitt ára gamlir í trúnni, eru Sakoma, Eliel, Pedro, Ángel og Fernando, settir við at læra samkomuna, nú trúboðararnir ikki eru inni í bygdini. Mitt í viku endurlæra hesir brøður fólkið. Frá skapan til Kristus. Og so Leygardagar savnast tey trúgvandi eisini at lesa og tosa um Ápostlasøguna.
Nurimar er í Peru hendan mánaðin, og so longu aftur í August, skal hon eisini vera nakrar vikur í Bolivia. Hetta er í samanhangi við, at læra seg betur í verkinum sum ráðgevi í Alfabetisering til ættarbólkarnar. Tað er umráðandi at grundarlagið og uppbygging av fyrstu læruskúlabókunum til ættina eru væl gjørdar. Nurimar skal komandi árini hjálpa trúboðarunum her við hesum, tá tørvur er á tað.
Sanoma toymið er júst nú byrjað at gera fyrstu bøkurnar. So tá ið Nurimar er heimaftur komin, skal hon hjálpa toyminum.
Hesa seinastu tíðina hava nógv fólk frá samkomunum verið til verka her á prentstøðini. Tað er deiligt at fólk ynskja at hjálpa tá ið á stendur. Deilig tíð eisini til mong góð prát og uppmuntran til misjón. Við nógvum fólki til verka, hava nýggju prentararnir, sum vit keyptu, orduliga fingið toyggið.
Prentað hevur verið út í eitt í fleiri vikur. Piaroa samkomurnar skulu hava sína árligu samfelagsstevnu og hava tey ynski at hava bókina, Evangeliið eftir Lukas og Jóhannus lidna til stevnuna. Bókin er nú liðug og send avstað. Bilur bleiv leigaður til 1100 km. langa teinin til Puerto Ayacucho. Indianararnir føra so sjálvir bøkurnar niðan ánna, har sum stevnan verður hildin.
Bilarnir her eru ikki altíð í so góðum standi. Fyrsti bilurin sum bleiv leigaður fekk motorskaða tíðliga á ferðini. Í meðan alt var lossað yvir á annan bil og bíða varð eftir morgni, høvdu tjóvar rænt eskjur av bilinum. Tí betur høvdu tjóvarnir opnað eskjurnar á staðnum, og at síggja at fongurin bert vóru bøkur skrivaðar á ókendum máli, so høvdu teir einki tikið við sær. Vit takka Harranum fyri tað. Seinri bilurin kom so fram í øllum góðum.
mit ynskja til seinast at takk tykkum fyri allar forbønir og stuðul á so mangan hátt. Vit eru eyðmjúk og samstundis errin av hvussu væl tit standa saman við okkum í her verkinum. Má Harrin ríkliga signa tykkum.
Heilsan
Nurimar og Jóhannus Frants Poulsen
Lesið tíðindaskriv frá Johs. Frans og Nurimar niðanfyri við at trýsta á reyða knøttin
Juli 2014
Januar 2016
Juni 2016
Des. 2016
Des. 2017
Samkoman Mizpa I Brekkuvegur 15 I FO 470 Eiði I Faroe Islands
© 2018


text:
Nakrar hugleiðingar um mótmælistiltakið móti staðseting av tjóðleikhúsi á Skálatrøð
23-04-2019 - 12:15 - Jóanis Albert Nielsen
Tá ið eg fyri stuttum frætti, at Høgni Hoydal frægi, ætlar til Danaland, við biddarahattinum í hondini, fyri at biðja um pening til tjóðleikhús á Skálatrøð, stúrsaði eg við - ja, okkurt hevði tjóðveldiskappin Erlendur Patursson sagt. Serliga undrar tað aftan á at man hevði lisið um, at partakvinna Høgna Hoydals, Sirið Stenberg hevði takkað nei til stórfingna gávu frá donsku fyritøkuni Novo Nordisk, um ókeypis at byggja eitt diabetes miðstøð í Føroyum fyri fleiri 100 tals milliónir – nettupp við teirri grundgeving, at peningurin var danskur. Hetta gevur lítla meining millum manna, tá ið hugsað verður um, at fleiri túsund Føroyingar líða av diabetis.
Well nevermind. Hatta kann sleppa at hanga í luftini eina løtu..........
Aftur til staðsetingina av tjóðleikhúsi á Skálatrøð :
Eg havi samskift við nógv fólk hvønn dag í mínum arbeiði sum handilsmaður. Frá teimum fekk eg tað greiðu fatan, at fólk í stórum tali ikki vóru glað um at eitt stórt monstrum, sum – um parkeringin til húsið verður tikin við – fer at seta seg á 75% av tí opna fríða lendinum á Skálatrøð.
Havnin er høvuðsstaður allra Føroyinga. Hetta merkir at fólk uttanífrá hava allan rætt at koma lætt til Havnar, og eiga eins og havnafólk at hava rætt til at kunna seta bilin frá sær.
Í Tórshavnar Býráð situr ein meiriluti, sum onkusvegna hevur fingið stikni til bilferðslu í Havn. Og hesi fólk hava skund. Tey hava skund at niðurlaða møguleikan hjá fólki lættliga at koma inn í Havnina við bili. Eg hugsi um miðbýðin, har eru til dømis gonguteigarnir nú vornir so stórir, at har er illa koyrandi yvirhøvur. Eg haldi, at eg tali fyri mong tá eg sigi, at “her eru tit farin heilt skeivt í býin”.
Hesin ágangur móti bileigarum tykist verða vorðin ein hjartasøk hjá Tjóðveldi í býráðnum og Anniku Olsen, borgarstjóra. Tey tvíhalda eisini um, at tjóðleikhúsið skal verða á Skálatrøð.
Eg kenni nógv tjóðveldisfólk, ið ynskja hetta hús arðastaðni, tí tey eru góð við Skálatrøð, og eisini tí at tey sum flest øll onnur eiga ein bil, vilja hava møguleika at seta bilin frá sær, tá tey vitja í Miðbýðnum. Fólk ynskja rætt og slætt ikki, at hesin síðsti opni bletturin upp á yvir 5000 fermetrar skal hvørva undir einum bygningi, sum ein avgjørdur minniluti, enntá bara við hvørt skal brúka.
Man hevur hoyrt ymsar útmeldingar frá bæði Anniku Olsen og Gunvør Balle har tær á hvør sín trilvandi hátt, vánaliga hava argumentera fyri, at staðsetingin skal verða á Skálatrøð (kosta hvat tað kosta vil). Teirra argumentatiónir bera brá av livibreyðspolitikkarum hvørs størsta endamál er at fáa sett ein varða eftur seg – havandi frískt í huga Heðin Mortensen, sum fekk sína óvanliga dýru trappu, hvørs endaligi prísurin ongantíð er komin fram. Man kann so gera sær sínar metingar, um henda trappa er allan peningin verd, og um hon verður nýtt tilsvarandi nógv. Og hví skulu Annika Olsen og Gunvær Balle ikki eisini krevja sín varða trumfaðan ígjøgnum á síðsta opna fjøruplássi í Havnini? Eisini at uppá tross av, at yvir 2000 Føroyingar hava mótmælt hesi staðseting av tjóðleikhúsinum. Hetta er tíverri magtarroganca, tá ið hon er ringast.
Tær hava ikki fatað enn, at meirilutin av Føroya fólki ikki vilja hava staðseting av tjóðleikhúsinum á Skálatrøð.
Gunvør Balle rør framundir, at “um man bert hyggur burtur frá parkering, hvat so?” Nei, Gunvør, góða – fólk vilja ikki hava hesin opni bletturin hvørvur undir einum stórum monstrum av bygningi. Og Annika Olsen er komin við einum púra ørandi projekti, har hon hugleiðir um parkering undir jørð. Uttan so mikið sum at hava gjørt sær tankar um og enn minni kannað, hvussu nógvar 100 tals milliónir hetta fer at kosta, og hvørjir vansarnir standast av hesum; og síðst men ikki minst: Hvør skal betala hetta, Annika ?
Nei, eg havi sagt tað fyrr og sigi tað aftur her: Eg sakni fólk í Tórshavnar Býráð, ið veruliga eru góð við Havnina. Eg sakni fólk, ið verðuliga vilja leggja eina heildarætlan fyri Havnina við einum breiðum meiriluta aftanfyri seg, har ið bæði samgonga og andstøða bróta upp ermar og fara til verka, Havnini at sóma – kanska við eini kønari “Havna-nevnd”, sum kann vegleiða polittikkarar, ið hóast alt verða skiftir út við jøvnum millumbilum, alt eftur undirtøku, og tí hava skund at seta okkurt tilvildarligt og helst dýrt eftirmæli eftur seg. Havnin hevur ikki ráð til slíkt!
Eg fór undir at savna inn undirskriftir í handlinum og á Facebook fyri at mótmæla staðsetingi av tjóðleikhúsi á Skálatrøð fyri gott 3 vikum síðani. Undirtøkan hevur verið ovurhondsstór og vit hava savna inn gott 2000 undirskriftir higartil og har legst bara til. Kundi eg talt tey samsintu við, ið ikki tora at seta sítt navn á pappír, men hava verið inni á gólvinum hjá mær og vóru samd í hesum, ja, so vóru minst tvífalt so nógv mótmæli.
Tað, at Annika Olsen, sum skrivliga, hvassligt hevur boðað mær frá, at hon ikki vil móttaka hesar undirskriftir frá mær, tá eg komi niðan í býráðshúsið við teimum, og Gunvør Balle, sum vegna Høgna Hoydal, fastheldur at fáa tjóðleikhús á Skálatrøð fyri einhvønn prís, velja at yvirsíggja henda stóra bólk av fólki, ið staðiliga mótmæla hesa staðseting. Tað sigur tað meira um tær enn nakað annað.
Hetta mál hevur stóran týdning fyri meg, og eg veit, at eg havi stóran uppbakning frá fólki at halda á við hesum stríði, til at meirilutin í Tórshavnar Býráð skilur álvarin og flytir staðsetingina av tjóðleikhúsi.
Lat onga misskiljing vera: Eg eri ikki ímóti einum tjóðleikhúsi, tvørtur ímóti! Eg vil bara hava, at makthavarnir brúka vit og skil og lurta eftir, tá ið fólkið talar at. Ongin ivi um at, at her eru nógv onnur góð støð í Havnini. Eg kann til dømis nevna, at eitt uppskot við tekning fyriliggur í býráðnum um staðseting á Boðanesi. Hetta kundi verið ein góð staðseting við útsýni til tað opna havið.
Eg ætli mær ikki bara at koma við 2000 til 2500 mórmælisundirskriftum og spæla tvørur og bara siga nei. Eg vil nýta høvið at koma við einum konstruktivum hugskoti um at fríðka um Skálatrøð, har ið man tvífaldar núverandi 200 p-básarnir nøkulunda soleiðis :
Um man asfalerar Skálatrøð av nýggjum (sum er hart tiltrongt) og teknar p-básarnir upp av nýggjum við einum ávísum vinkli, so fær man beinan veg 60-80 fleiri básar nærum ókeypis – haldi forrestin at tað er løgið, at okkurt av klóku høvdunum í býrádnum ikki hevur roknað hatta út fyri langari tíð síðani. So resta bert einir 120 básar, og hesar fær man við at byggja eitt beherkað og ikki óv høgt parkeringshús inni ímóti berginum á Skálatrøð. Her kann man so annahvørt byggja eldraíbúðir ella serhandlar oman á parkeringshúsinum; so fær man eisini liv í á hesum á vakra og veðurgóða økinum, sum Skálatrøð er. Fleiri trøð áttu eisini at verið plantað á Skálatrøð, eins og man kundi sett nakað av benkrum og borðum upp. Soleiðis fær man eina vakra, nytturíka og lívliga Skálatrøð. Til ber sjálvandi væl, at ein triðingur av hesum 400 parkeringsbásum verða 3 tímar sona og restin áhaldandi fekk sínar núverandi 8 tímar.
Góðu Annika og Gunvør, skilja tit ikki at eitt tjóðleikhús kann liggja næstan alla aðastaðni enn júst á Skálatrøð? Vísið eyðmýkd fyri tí ábyrgd, sum tykkara veljarar hava borið tykkum upp í hendurnar, og takið hesa staðseting aftur. Fríðkið heldur um Skálatrøð og tvífaldið parkeringina, til frama fyri at alt Føroya fólk, í staðin fyri at brúka øki til bert tey fáu, ið vitja tjóðleikhúsið.
PS. Eg havi altso ongar ætlanir at stilla upp til komandi býráðsval, um onkur skuldi fingið hug at stungið mær tað í skógvarnar. Eg eri bert ein vanligur handilsmaður, ið er sera góður við Havnina, og sum mótvilliga hevur valt at stilla seg í skjótiskivuna í almenna rúminum, alt Havnini at frama.
Við páskakvøðu
Høgni Lützen
Havn


text:
Forfatter: FC Suðuroy
FC Suðuroy nýggja starvsnevnd
FC Suðuroy hevði eyka-aðalfund ónskvøldið 28. februar 2018 og varð tá nýggj starvsnevnd vald. Julius Vest Joensen heldur áfram sum formaður.
FC Suðuroy uppraðfestir gentu- og kvinnufótbólt
Eitt nýtt fótbóltsár byrjar í næstum og flestu feløg í landinum eru komin væl áleiðis í fyrireikingunum, soleiðis eisini hjá FC Suðuroy. Við nýggju umstøðunum í Marghøllini í Vági og…
Gerst limur í FC Suðuroy
Eitt nýtt spennandi fótbóltsár byrjar og fyrireikingarnar til eitt spennandi fótbóltsár eru komnar væl áleiðis. Nýggjur venjari og nýggir leikarar eru komnir til felagsliðið Suðuroyingar – og spennandi ætlanir eru…
B2-venjaraskeið í Vági
Í vikuskiftinum var B2-venjaraskeið í Vági, har Jón Pauli Olsen og Sigfríður Clementsen vóru instruktørar.
Video: Fyrsta venjing í Marghøllini
Týsdagin 30. januar 2018 var ein søguligur dagur í Marghøllini tá fyrsta fótbóltsvenjingin var í høllini. Fyrsta venjing var fyri U11 og U13 gentur og dreingir hjá FC Suðuroy.


text:
Tí stuðla vit pedagogunum
Samtak tekur av fullum huga undir við krøvunum hjá Føroya Pedagogfelag, og skilir sera væl, at felagið ikki kundi skrivað undir ein sáttmála, sum lækkar realinntøkuna hjá pedagogunum, og sum ikki innihelt betringar í mun til arbeiðskorini.
Endamálið við eini sáttmálasamráðing er júst at betra arbeiðsviðurskiftini hjá limum tínum, og at tey tú umboðar skulu fáa eina rímiliga løn fyri arbeiði tey gera. Eins og hjá arbeiðarfeløgunum hoyra pedagoglønirnar til tær lægru í samfelagnum. Fyri at pedagogarnir ikki skulu gerast fátækari komandi árini er neyðugt við eini lønarhækkan, sum er omanfyri ásetingina í semingsuppskotinum.
Krøvini sum sett eru fram av Føroya Pedagogfelag eru rímilig, tískil átti at borið til at funnið eina semju, sum allir partar kunna góðtaka.
Samtak


text:
Úti av steypakappingini
TB | 23/04/19
Mánadagin var fjórðingsfinala í steypakappingini ímóti Skála. Talan bleiv um ein dyst, ið skjótt skal gloymast aftur, okur høvdu als ikki tak á skálamonnum, sum greitt vunnu.
Dysturin endaði 5-1 og var at kalla longu avgjørdur í fyrsta hálvleiki. Omaná fekk Aron Sørensen reytt kort eftir tvey gul og er harvið leikbannaður. Sum eina troyst, so skoraði Stefan eitt vakurt mál, men sum ikki var annað enn ein parantes í hesum dystinum.
Hetta er farið og nú er bert Betri Deildin av hugsavnaða seg um.


text:
Amerikanskur fótbóltur
Amerikanskur fótbóltur (nevndur fótbóltur í USA) er tjóðarítrótt í USA. Amerikanskur fótbóltur er ikki tann ítróttur, sum føroyingar hava størstan áhuga í. Men fyri amerikanarar er finalan, Super Bowl, hæddarpunktið á árinum. Frá september mánaði og árið út verður kappast í tveimum kappingum í amerikanskum fótbólti. Alt hetta endar við, at sekstan lið fara víðari til Play offs, og fyri mong lið er hetta succes-kriteriið. Fótbóltsvøllurin er við strikum býttur í 20 eins stór øki, ið eru fimm yards breið (4,57 m.). Ein dystur eru 4 hálvleikir, sum eru 15 minuttir hvør. Í amerikanskum fótbólti eru 11 leikarar á hvørjum liðnum.[1]
Wilson-bóltur er nógv brúktur av fótbóltsfeløgum og framhaldsskúlum í USA til amerikanskan fótbólt.
Kelda[rætta | rætta wikitekst]
Sí eisini[rætta | rætta wikitekst]
- NFL.


text:
Í gjárkvøldið hendi eitt óhapp norðan fyri Føroyar, tá eitt skip sigldi á eitthvørt.
Løgreglan sigur, at manningin umborð á skipinum hoyrdi eitt buldur, men sóu einki. Tí varð siglt víðari. Men eftir einari løtu fór alarmurin í gongd á brúnni.
Fólk fór niður í maskinrúmið og sá, at har var fult í sjógvi. Síðani varð siglt inn á Fuglafjørð.
Løgreglan upplýsir, at kavarar fóru niður at kanna skrokkin á skipinum, og har sóu teir eitt hol á áleið ein favn.
Enn veit eingin hvat tað er skipið hevur siglt á.


text:
Samanlagt virksemi fyri barnagarðar og vøggustovur
Foreldur í Tórshavnar kommunu, ið hava pláss fyri neyðini frá 15. juli til 2.august 2019 ( vika 29-30 og 31 ) tá ið stovnarnir annars eru stongdir, verða vinaliga biðin um at skráseta seg á heimasíðuni torshavn.fo- kommuna - sjálvavgreiðsla
Freistin er fríggjakvøldið 31. mai 2019
Boðað verður frá seinni, hvør stovnur er opin.
Ynskiligt er, at børnini hava frí í 4 samanhangandi vikur í juli-august.
Tilmeldingin er bindandi, og tað er umráðandi, at barnið møtir teir dagar, sum eru fráboðaðir.
Barnið er tilmeldað, tá ið tú hevur fingið sendandi váttan við t-posti um, at barnið er skrásett.
https://www.torshavn.fo/Default.aspx?pageid=1204


text:
Hurtigrutan skal sigla uppá fiskaslógv
Norska reiðaríið, Hurtigrutan, hevur gjørt
sáttmála, sum skal tryggja skipunum hjá reiðarínum flótandi biogass, framleitt
úr fiskaslógvi. Sáttmáli er gjørdur við norska felagið, Biokraft.
- Hetta er eitt stórt og týdningarmikið stig fyri Hurtigrutuna, fyri Biokraft, fyri grønar loysnir í alheims shippingvinnuni - og týdningarmiklast av øllum – fyri umhvørvið, sigur stjórin í Hurtigrutuni, Daniel Skjeldam.
Felagið fer at skifta vanligu maskinurnar út á í minsta lagi seks av skipunum við blendingsskipanir (hybrid), sum skulu rekast við gassi og ravmagni frá stórum ravllaðspakkum fram móti 2021.
Sostatt fara skipini at vera rikin við grønum ravmagni, LNG og eisini biogassi, sum verður framleitt úr fiskaslógvi.
Kelda: Trade Wins


text:
Á alnótini
spurdi ein brúkari meg, hvat hjartamál eg havi fyri Havnina. Eg
má viđganga, at eg í knappari vend hevđi ilt viđ at
taka eitt mál fram um onnur. Svariđ bleiv tí tađ einfalda,
at eg havi bara hjartamál fyri Havnina.
Havnin er ein góđur
býur at búgva í. Havnin er okkara kulla. Her tími
eg at vera. Eg stórtrívist millum fólkini og húsini
í Havn, og eg veit, at tađ eri eg ikki einsamallur um.
Vit eru mong, sum
hava tađ felags mál, at Havnin skal vera ein góđur, vinarligur,
vakur, reinur og virksamur býur at búgva í og koma til.
Her skal vera lív og gróđur og menning. Men hetta kemur ikki
bara av sćr sjálvum.
Fyri framman eru
stórar og spennandi avbjóđingar, sum seta krřv til
borgararnar og tey, sum stíla fyri í Tórshavnar Kommunu.
Vit mugu leggja okkum eftir, at býurin fylgir viđ menningini á
řllum řkjum, og at kommunan er fřr fyri at útinna
sín týđandi leiklut í landinum og Atlantshavinum.
Ongantíđ
er meiri aktuelt enn nú at gera sćr hugsanir og leggja ćtlanir
um framtíđina hjá okkara hřvuđsstađi. Tann
minkandi heimurin og tann vaksandi altjóđageringin geva okkum mřguleikar,
sum vóru óhugsandi fyri bert fáum árum síđani.
Kollveltingin í
telesambandi og ferđasambandi hava gjřrt, at fjarstřđan
hevur lítlan týdning longur. Umheimurin kann nú lćttliga
taka okkum viđ í sínar verkćtlanir, og vit kunna fara
upp í verkćtlanir saman viđ umheiminum á mestsum jřvnum
fřti.
Fruktirnar av řllum
hesum nýtíđar mřguleikum skula sum frálíđur
síggjast aftur í Havn, og tađ skal eisini síggjast
aftur í Havnini, at útlit eru fyri olju undir Fřroyum.
Hesar avbjóđingar mugu takast viđ opnum sinni og stórum
álvara og setast inn í karmar, sum hóska saman viđ
okkara fyritreytum og mentan.
Nřkur av
mínum hjartamálum fyri Havnina eru sostatt,
- at Havnin alsamt
verđur ein góđur býur og hřvuđsstađur
at búgva og virka í,
- at Tórshavnar Kommuna altíđ skarar fram úr á
Fřroyakortinum, og
- at Havnin og Tórshavnar Kommuna til eina og hvřrja tíđ
eru fřrar fyri at útinna leiklutin sum miđstřđir
í Norđuratlantshavi


text:
Føroya kulasti vikuskiftishandil í bygdahúsinum 1. og 2. okt.
Føroya kulasti vikuskiftishandil við føroyskum sniðgevum
Næsta vikuskifti 1.-2. oktober verður ein spennandi vikuskiftishandil í bygdahúsinum á Strondum.
Fleiri av sniðgevunum sum luttaka, hava nýggja og spennandi vøru við – sum ikki hevur verið víst áður.
Vøruúrvalið er breitt, t.d. whiskey grót, smykkur, vørur úr plexiglasi, glaslist, klædnapløgg, plakatir/myndir og sjálvandi ullvørur.
Hetta er alt dygdarvørur frá okkara dugnaligastu sniðgevum á klettunum – góðska, stílur og snið eru í hásæti.
Cafeteria verður opið báðar dagarnar og verður møguleiki at keypa okkurt leskiligt til matna.
Vit byrja kl 14.00 leygardagin og hava opið líka til kl 22.00.
Sunnudagin verður opið frá kl 14.00 til kl 20.00.
Akkurát hetta slagið av vikuskiftishandli er nakað nýtt í Føroyum.
Vónandi fara fólk at taka væl ímóti hesum vikuskiftishandli, sum vónandi verður eitt afturvendandi tiltak.
Luttakarar eru:
Shisa Brand
Undirgrund
Elsabech
Hallfríð
Hjá Vimu
Einfalt list
Hallbera
FíL
Heimagjørt frá E.T.


text:
Fyrr í vikuni kom fóðurskipið “Teistaklettur” inn á Vágsfjørð. Talan er um eitt 75m langt fóðurskip, sum Bakkafrost hevur keypt frá JT electric til aliøkið á Hovsfirði.
Fóðurskipið rúmar 800 tonsum av fóðri, og er útgjørt við nýmótans fóðringskipan, sum er ment av starvsfólkum hjá JT electric á Kambsdali.
- Vit eru errin av at hava veitt Bakkafrost tvey fult útgjørd fóðurskip í ár, sigur Suni Justinussen, stjóri á JT electric. Stórar verkætlanir sum hesar hava sera stóran týdning fyri okkum, tí tær menna okkara starvsfólk og styrkja okkum í altjóða kappingini.
Umbyggingin av skipinum varð gjørd á eini skipasmiðju í Póllandi, har starvsfólk úr Føroyum hava leitt og gjørt partar av arbeiðinum. Stóri parturin av tøknini er framleiddur á Kambsdali og síðan ísettur í Póllandi.
- Okkara starvsfólk hava lagt stóra orku í hesa verkætlan, og vit fegnast um, at vit kundu lata fóðurskipið til Bakkafrost ein mánað áðrenn tíðarfreistina, sigur Suni Justinussen.
Á JT electric starvast 32 fólk, og fyritøkan er ein heildarveitari av tøkni til alivinnuna í Føroyum og uttanlands.
Um tú veitst okkurt, sum VP ikki veit - skriva so til vp@vp.fo


text:
ÍF Føroyar hevur fingið harða kapping um føroyska leikaratilfeingið í Keypmannahavn.
Hondbóltsfelagið á Frederiksberg, FIF, hevur fimm føroyskar leikarar á mansliðnum, meðan Ajax København hevur ein mansleikara og tríggjar kvinnuleikarar.
Les eisini:
Eirikur og hinir í FIF: Jú fleiri føroyingar jú betri'
Brandur til stórt danskt felag
Ársins leikari eisini til Ajax
Í gjár spældu mansliðini hjá feløgunum báðum, ið bæði spæla í næstfremstu donsku deildini, venjingardyst. Undan kappingini verður Ajax styrkismett heldur væl frægari enn FIF, men hetta sást ikki henda dagin.
Á síni Facebooksíðu skrivar FIF at ein sterk verja og góðir málverjar tóku pippið frá Ajax, og eftir lítlari løtu var 11-4 til uppflytararnar úr FIF, ið henda dagin høvdu Róa Berg Hansen, Jónas Gunnarsson Djurhuus og Niklas Højgaard Hanusarson á liðnum. Tóraldur Kollsker og Eirikur Simonsen spældu ikki við.
Ajax, við Brandi Halgirssyni á liðnum, kom ongantíð veruliga ígongd, og endin var ein greiður sigur til teir tríggjar føroyingarnar í FIF við úrslitinum 30-21.
Mansliðini hjá Ajax og FIF spæla fyrstu landskappingardystirnar ávikavist 31. august og 1. september
Besta kvinnuliðið hjá Ajax spælir sín fyrsta dyst í fremstu deildini 31. august, og spurningurin er um onkur av teimum trimum føroyingunum, Magna Tórðardóttir, Anna Brimnes og Marianna Geirsdóttir Eystberg verða í hópinum.


text:
Eirikur Lindenskov! - hví ikki siga, at ”tað var fantastiskt”
politikkur02-09-2019 - 22:17 - Jóanis Nielsen
Blaðstjórin á Sosialinum, sum fyri stuttum sendi hin stjóran í Miðlahúsinum heim, fyri síðan at seta hann aftur, er aftur úti við rívuni.
Eirikur er uppvaksin í einum javnaðarreiðri, og hetta litar hansara meiningar, sjálvandi. Objektiviteturin er so sum so. At Kvf ikki hevur skilt tað, er merkisverdugt.
Í Kvf í morgun var Eirikur biðin at gera eina meting av valúrslitinum. Tá verturin spyr um samgongumøguleikar, so er blaðstjórin beinanvegin klárur við eini atsókn á Kristin Michelsen.
Eingin fer at skipa eina samgongu, sum skal líta á atkvøðuna hjá Kristini – hann fer helst at sita í andstøðu komandi fýra árini, var svarið hjá Eiriki.
Eg vil siga tað soleiðis, at higartil havi eg ikki tosað við nakran politikara, hvørki í løgtinginum ella landsstýrisfólk, sum hava ein farra av áliti á Eiriki Lindenskov – heldur ikki hansara egnu, politisku soldátar, ta tíðina, eg havi verið í politikki.
Man plagar at siga, at tað er so deiliga nemt at sverta onnur út, tí so er fokus á tað. Tað er júst tað, sum Eirikur ger. Tí tak ikki feil: Eirikur Lindenskov ger hetta tricksið at skifta fokus einans tí, at eingin skal kenna persónin Eirik Lindenskov.
Spurt kann verða, um tað er nakar miðil, t.d sjónvarpið ella nakar føroyingur, sum hevur gjørt eina gjøgnumførda samrøðu við Eirik Lindenskov. Torir nakar? Og torir Eirikur sjálvur at vera við einari slíkari samrøðu?
Sjálvútnevndur í egnum blað
Tað kundi verði ein dokumentarsending um ein av máttmiklastu persónum í Føroyum. Eirikur Lindenskov er eftir øllum at døma ikki hvør sum helst, sambært vinnublaðnum hjá Sosialinum í 2018.
Í samband við vinnudagin 2018 gjørdi Miðlahúsið eitt vinnublað. Í tí blaðnum var Eirikur Lindenskov sjálvútnevndur ein av máttmiklastu monnum í Føroyum. Nummar eitt var Regin Jacobsen, Bakkafrost, nummar tvey var Ben Arabo, og seinni í rekkjuni útnevndi hann seg sjálvan, sum ein av teimum máttmiklastu.
Ikki eiti á sjálvrósi.
Tað kundi hent, at ein dokumentarsending kundi víst okkum, hvussu ein av máttmiklastu monnum í Føroyum í veruleikanum er, um alt kemur fram. Ikki minst nú hann – enn eina ferð – er so raskur at sletta um seg við, hvussu nógv lík onnur hava í lastini.
Bjarni Hammer, Jørgen Niclasen, Jógvan Skorheim, Sonja Jógvansdóttir, Annika Olsen, Bárður Nielsen og Kristin Michelsen hava í hvussu er ikki verið í krithúsinum hjá Eiriki Lindenskov, tað eg veit um. Hjá mær rínur tað ikki við. Fyri onnur hava avleiðingarnar verið óbótaligar.
Tá piltarnir hjá Jenisi komu í starv í Miðlahúsinum, so bleiv Jenis friðhalgaður --áðrenn var annarleiðis. Soleiðis kunnu viðurskiftini broytast.
Kristin Michelsen er komin inn fyri Sjálvstýri, og tað hevur Lindenskov ilt í reyvini av. Tað eru tað helst nógv, sum hava havt av Lindenskov eisini.
Eirikur! Tá ið tú skalt eitast at ”analysera”, hví so ikki siga, at ”tað var fantastiskt”, at Sjálýstyri fekk ein tingsess, heldur enn at niðurgera Jógvan Skorheim og Kristin Michelsen? Ella er tað fyri – enn eina ferð – at flyta fokus burturfrá Lindenskov?
Kristin Michelsen, tingmaður fyri Sjálvstýrisflokkin.


text:
Flaggdagshaldið hjá Glyvra skúla var í dag hildið við standmyndina av Símun á Høgabóli. Næmingar, lærarar, foreldur, ommu og abbar, ja øll sum høvdu hug at vera við til flaggdagshaldið vóru bjóðađ við… Les meira »
Undir Myndasavn síggjast nógv fleiri myndir frá degnum. Les meira »
Í dag hevur árligi djóra- og hjóldagurin verið í skúlanum á Glyvrum. Siðvenja er, at 3. flokkur sleppur at hava djór við í skúla hendan dagin, meðan forskúlin, 1. og 2. flokkur kunnu hava rulluskoytu… Les meira »
Í dag bleiv hildið flaggdagshald á Glyvrum. Gingið bleiv ein túrur yvir til keypssamtøkuna og aftur á skúlan. Næmingarnir høvdu teknað tað føroyska flaggið til dagin í dag, sum tey flaggaðu. Sungi… Les meira »
Leygardagin 21. apríl 2018 verður árliga Barnadansistevnan. Hesa ferð verður stevnan hildin í Sandoynni. Børn og ung úr dansifeløgum og skúlum úr øllum Føroyum koma saman at dansa føroyskan dans frá m… Les meira »
Øll børn í Føroyum hava rætt til fyribyrgjandi heilsukanning hjá kommunulækna, tá ið tey fara í skúla, og tá tey fara úr skúlanum. Sí viðfesta skriv. Laknakanning_Gigni_Heilsutrygd.pdf Les meira »
Hesa vikuna hava børnini á Brúnni havt vitjan. Lærararnir, sum skulu hava flokkarnar eftir summarsteðgin, vóru inni á gólvinum og heilsaðu upp á børnini. Í Niðristovu, sum verður til 1. A., vóru Sonj… Les meira »
Børnini í 5. flokki sungu og spældu fyri okkum í dag. Flokkurin eitur 5.a. Tey spældu sangirnar "Ró, ró, ró tín bát," "Ommur siga søgur," "Vov, vov," og "Kráka situr á brunni." Sára sang. Lea og Rósa… Les meira »
Aftur í ár riggaði garðdagurin á Glyvrum sera væl. Fitt av foreldrum og børnum møttu at hampa og fríðka um skúlagarðin. Sum undanfarin ár, so var størsta takið at mála bæði tað, ið fyrr er málað, og… Les meira »
Seinastu tíðina hevur veðrið verið sera gott, so vit hava verið ordiliga nógv úti og spælt. Ein dagin fóru vit øll niðan á vøllin at spæla eitt spæl, sum eitur "Fanga flaggið". Tað var ordiliga stuttl… Les meira »
Mikudagin 24. mai skipa vit á Glyvrum fyri árliga Forskúladegnum, har allir forskúlar í Føroyum koma saman. Dagurin byrjar kl. 9.30 og endar kl. 12. Vit møta tó á Brúnni sum vanligt, og opið er frá kl… Les meira »
Forskúlin var til 1-1-2 dag í Fuglafirði týsdagin 9. mai. Vit hildu øll, at tað var ein góður, stuttligur og spennandi dagur. Her eru nakrar myndir frá degnum. Les meira »
Vit vóru og lurtaðu eftir nøkrum fólkum úr Føroyum, Danmark og Svøríki í bókasavninum við Løkin í dag. Vit sungu eisini við. Vit hoyrdu sangir um Emil, um ein drong, sum vildi vera kongur, Sleturokk,… Les meira »
Í morgin fríggjadagin 28. apríl fara vit út á bókasavnið við Løkin, har tað verður konsert og verkstova, ið "Nordisk Nøj-det er for børn" skipar fyri. Sí www.lokin.fo. Vit fara við bussi frá Glyvra s… Les meira »
Hesa vikuna er tað Uppistova, sum skrivar tíðindabrævið. Vit hava verið til tvær ymiskar framførslur fyri stuttum. Vit hava verið í Norðurlandahúsinum til framførsluna "Skrímslið, lítla systir mín" o… Les meira »
Ferðin til Havnar at lurta eftir Eivør og Føroya Symfoniorkestri gekk avbera væl, og "Skrímslið, lítla systir mín" var ein frálík framførsla, halda vit. Vit fingu eisini stundir at vitja skrímslabygdi… Les meira »
Mánadagin fara vit á Brúnni til Havnar at lurta eftir tónleikaævintýrinum "Skrímslið, lítla systir mín," sum Eivør og Føroya Symfoniorkestur framføra í Norðurlandahúsinum. Vit fara longu kl. 8.05 við… Les meira »
Seinastu 14 dagarnar hava vit í Glyvra skúla havt lesi- og rokniskeið. Í stuttum er at siga um hetta skeið, at vit í tvær vikur bert hava hugsavnað okkum um føroyskt og rokning. Allar aðrar lærugreina… Les meira »
Í Niðristovu hava vit gjørt eitt ævintýr, og so hava vit roynt at spælt ævintýrið sum sjónleik. Vit taka ting við í forskúla; m.a. grýluting, politihattar, ein stav, byrsur hjá polistunum o.a. Kári le… Les meira »
Vit hava sligið tunnu á Glyvrum føstulávintsmánadag. Tað var stuttligt at sláa tunnu. Vit høvdu málað tunnuna frammanundan. Hon var fín. Elias gjørdist kattakongur, og vit fingu Sunkist og Caramel. Vi… Les meira »


text:
”Á sama hátt spottaðu eisini ránsmenninir hann, sum vóru krossfestir saman við honum” (Matteus 27,38).
”Vit fáa tað afturlønt, sum vit hava gjørt; men hesin hevur einki ósámiligt gjørt.” Og hann segði: ”Jesus, minst tú til mín, tá ið tú kemur í ríki títt!” Og hann segði við hann: ”Sanniliga sigi eg tær, í dag skalt tú vera við mær í páradís!” (Lukas 23,41-43)
Vit hava júst lisið tvey heilt fantastisk brot. Hví, spyr onkur. Jú, tí her síggja vit, at tað aldrin er ov seint hjá nøkrum at koma til frelsu.
Hjá Matteusi lesa vit, at meðan Jesus hekk á krossinum, aftaná at verða niðurbardur, verður hann hildin fyri háð og spott. Ikki einans av hermonnun og prestum, men eisini av báðum ránsmonnunum, ið hanga við Jesusar lið. Men har hendur okkurt í tí eina ránsmanninum. Hann verður broyttur, hann sær, hvør Jesus er, at hann er sonur Guds. Vit lesa hjá Lukasi, at hann bønar Jesus um at minnast til sín. Og Jesus, sum hongur har, máttleysur, negldur til ein kross, sigur hesi fantastisku orð ”Sanniliga sigi eg tær, í dag skalt tú vera við mær í páradís!”
Tað er aldrin ov seint at koma til Jesus, líka mikið hvussu ofta tú hevur avnoktað hann. Hann stendur við víðopnum ørmum í dag, eins og hann hekk við víðopnum ørmum á krossinum.


text:
Norðurjól
Norðurjól 2018 verður hildið í Spinnarínum 8. og 9. desember
Norðurjól er tiltak, har jólahugnin verður sogin inn undir húðina saman við anganum av brendum mandlum og einum heitum munni í desember kuldanum.
Tiltakið verður hildið innandurað, har smáar búðir við sniðgevum og heimabundnum føroyskum vørum, gávulutum og nógv annað gott er til sølu.
Eisini verða fleiri spennandi kappingar, heitur matur, gløgg, kleynur og vaflur til sølu. Jólamaðurin vitjar, kórsangur er á skránni, og eisini verður felagssangur og livandi tónleikur.
Norðurjól skapa ein heilt serstakan jóladám. Og sama hvør tú ert, so fert tú óivað avstað við jólatónum í høvdinum og jólahýri í huganum.
Norðurjól var á fyrsta sinnið hildið í 2015, og tað er Norðoya Kunningarstova, sum samskipar tiltakið fyri Klaksvíkar kommunu.
Køkuhúsakapping fyri øll!
Ger eitt køkuhús og pynta tað við glasuri, bomm o.ø., og vís tað fram á Norðurjólum, sum verður hildið á Spinnarínum 8. – 9. desember 2018. Atkvøtt verður um flottastu køkuhúsini, og vinnararnir fáa ein lekkran vinning.
Sum nakað nýtt verður í ár kappast í tveimum bólkum:
Aldursbólkur 0-12 ár
Aldursbólkur 13 ár +
Tú kanst gera køkuhúsið einsamøll/mallur, og tú kanst eisini gera køkuhúsið saman við øðrum. Einasta treyt er, at øll, sum gera køkuhúsið saman, eru í sama aldursbólki.
Seinasta freist at lata køkuhúsið inn til kappingina er 7. des. Kl. 18 á Spinnarínum.
Atkvøtt verður um ársins køkuhús í hvørjum bólki, og vinnararnir verða avdúkaðir sunnudagin 9. desember 2018 kl. 16.30 á Spinnarínum.
Vinningurin til aldursbólk 0-12 ár: Lekkur kurv og gávukort frá Klaksvíkar Handilsfelag upp á 1000 kr.
Vinningurin til aldursbólk 13 ár +: Lekkur kurv og gávukort frá Klaksvíkar Handilsfelag upp á 2000 kr.
Betri letur vinningarnar.
Luttøkukrøv:
- Húsini skulu byggjast við køkudeiggi.
- Aldurbólkarnir skulu virðast
Tilmelding:
Seinasta freist at tekna seg er mánadagin 3. desember og skal stílast til Norðoya Kunningarstovu á whatson@klaksvik.fo


text:
Árnafjørður
Hin langi og torføri vegurin til sóknarkirkjuna í Klaksvík var fremsta orsøkin til, at 46 árnfirðingar, í august 1932, sendu umsókn til løgtingið um studning til gerð av nýggjari kirkju. Kirkjukassanevndin vildi síggja tekningar og eina kostnaðarætlan, áðrenn játtan kundi gevast. Tí settu árnfirðingar seg í samband við H.C.W. Tórgarð, byggimeistara í Havn, og fingu til vega tekning og kostnaðarætlan. Í álitunum stendur, at kirkjan, ið skal stoypast upp av betong og klæðast innan við timbur, kemur at hava rúm til 100 føst situpláss umframt lofts- og kórpláss.
Í september 1933 góðtók nevndin ætlanina og heitti á árnfirðingar um at fara undir ávegisarbeiði, so sum at grava út og savna tilfar. Peningur kundu tó ikki latast tað árið, men árnfirðingar skuldu fáa tilsøgn um studning so skjótt, tingið hevði ráð til tess. Tá búðu bert 90 fólk í Árnafirði og tí var eisini krav frá nevndini um at kirkjan skuldi styttast við tveimum stólarekkjum, soleiðis at rúm varð fyri 80 fólkum.
Í oktober 1934 fóru árnfirðingar, við Óla Hans Biskupstø sum løntum arbeiðsformanni á odda, ígongd við stoypiarbeiði og í november 1936 stóð kirkjan liðug. Tó varð kirkjan ikki endaliga sýnað fyrr enn í oktober 1937. Tað vóru Zacharias Jacobsen, timburmaður, og Óli Arge, steinhøggari, báðir úr Havn, sum sýnaðu.
Í góðveðrinum 10. oktober 1937 var kirkjan vígd. Nógv fólk var samla og m.a. kom Smyril av Havnini við 50 gestum. Eftir middag var farið í skrúðgongu í kirkju. Føroya Próstur og amtmaðurin gingu á odda við prestum, løgtingsformanni og løgtingsmonnum og øðrum aftaná. Vígslutaluna helt J. Dahl, próstur.
[KELDA: J. P. Gregoriussen, Nýggjaru Kirkjurnar]
Kirkjuráðið


text:
Eftir kappingarárið í fjør gavst Bjarta Johansen í Kyndli. Dugnaligi strikuspælarin flutti niður fyri at lesa. Síðani hevur hon spælt við Aalborg HK, ið er í triðbestu donsku deildini.
Bjarta hevur, umframt at vant í Aalborg tvær ferðir um vikuna, eisini vant við Vendsyssel Håndbold ið er størri felag og spælir í næstbestu deildini. Nú er greitt, at 25-ára gamla Bjarta Johansen skiftir frá Aalborg til Vendsyssel at spæla.
Hetta er eitt skifti, ið føroyski landsliðsleikarin fegnast um. Felagið boðar frá, at talan er um ein ørvísi strikuspælari enn tey hava í felagnum nú, og tey eru vís í at Bjarta, við sínum "fightarahjarta", fer at geva hópinum nakað gott.
Bjarta Johansen er í løtuni við føroyska landsliðnum í Sveis, har HM-undakappingin byrjar í morgin. Hon fær møguleikan at spæla við Vendsyssel eftir nýggjár.
Føroyskur landsliðsleikari skiftir til Vendsyssel
Bjarta Johansen skal nú spæla á hægri støði.
Bjarta Johansen skal nú royna seg í Vendsyssel Håndbold - í næstbestu donsku deildini (Mynd: Sverri Egholm)
Eftir kappingarárið í fjør gavst Bjarta Johansen í Kyndli. Dugnaligi strikuspælarin flutti niður fyri at lesa. Síðani hevur hon spælt við Aalborg HK, ið er í triðbestu donsku deildini.


text:
Fyrsta skot latast av fyri Hvalbiartunli
24-06-2019 - 19:45 - Jóanis Albert Nielsen
Nýggjur Hvalbiartunnil hevur leingi verið ávegis, og nú verður hol sett á. Verkætlanin við tilhoyrandi vegagerð er komin so væl áleiðis, at fyrsta skotið nú verður latið av.
Hetta fer framhósdagin 27. juni klokkan 15 nærhendis tunnilsmunnanumhvalbiarmegin. Ein tekning, sum vísir, hvar hátíðarhaldið fer fram, kann takast niðurher
Skráin
Tað verður Árant Andriasson, virkandi stjóri á Landsverki, sum fer at bjóða vælkomin úti í Nesi nærhendis, har skotið skal latast av. Síðani verður tað borgarstjórin í Hvalba, Janus Thomsen, sum fær orðið. Aftan á hann fer Kristin Michelsen, borgarstjórin á Tvøroyri, eisini at bera fram eina heilsan.
At enda fær landsstýrismaðurin í samferðslumálum, Heðin Mortensen, uppgávuna at lata fyrsta skotið av, og hann fer í hesum sambandi eisini at siga nøkur orð.
Aftan á hetta bjóðar Landsverk øllum væl komin til kaffi og lætt ábit inni í Roynhøllini, har møguleiki eisini verður at taka orðið. Jón Sigurdsson, stjóri á Articon, fer millum annað at hava eina stutta kunning inni í Roynhøllini um arbeiðið á staðnum og um, hvørja árvirkan hetta fer at hava fyri økið.
Øll eru hjartaliga væl komin at luttaka í almennu hátíðarløtuni fyri nýggja Hvalbiartunlinum.
Fakta um nýggjan Hvalbiartunnil
Tunnilslongdin verður 2,5 kilometrar, tilkoyringarvegurin trongisvágsmegin 0,9 kilometrar, og hvalbiarmegin 2,3 kilometrar. Samlaði kostnaðurin er sambært verklagslógini 272 milliónir krónur. Umframt arbeiðstakaraútreiðslur fevnir samlaða játtanin eisini um prosjektering, prosjektleiðslu, ráðgeving, eftirlit, el-arbeiðstøku og annað.
Fakta um verandi Hvalbiartunnil
Hvalbiartunnilin, sum var tikin í nýtslu í 1963, er elsti tunnil í Føroyum. Nakrar dagføringar eru gjørdar, men tunnilin er lágur og einbreytaður. Bæði tunnil og vegur liggja høgt, eins og vegurin eru smalur og í brattara lagi. Tunnilin lýkur ikki dagsins krøv til trygd, dygd og ferðslu, eins og farleiðin er ein forðing fyri vinnumenning og útbyggingum í bygdunum norðan fyri tunnilin.


text:
Stafettin (11) - Kaj Leo Holm Johannesen spyr Aksel V. Johannesen
Tingmaðurin fyri Sambandsflokkin og fyrrverandi løgmaður, Kaj Leo Holm Johannesen, setur løgmanni, Aksel V. Johannesen, stevnu.
Kaj Leo Holm Johannesen spyr m.a. um ríkisfelagskapin, um løgmansleiklutin, Arktis, hvør størsta avbjóðingin í okkara landi er og hvønn leiklut og týdning fjølmiðlar hava í mun til politikk.
Í øðrvísi politisku kjaksendingini "Stafettin" spyr ein politikkari ein annan spurningar. Tann spurdi politikkarin sleppur so í næstu sending, at velja sær ein politikkara at seta spurningar.
Annika Bolton Mortensen er vertur í sendingini, sum er á R7 fríggjadagar kl. 13.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Vagnur Michelsen: Sambandsflokkurin má ikki gera sama brølara enn einaferð
Sverri verður lyftur
Vespureiðrið (120) - 16. sept 2019
Erla Olsen ( eldra ) vald til Ársins borgara í Vestmanna 2019
MYNDARØÐ: Jenis av Rana sat einsamallur í samráðingarrúminum í 55 minuttir
Jenis av Rana verður landstyrismaður í uttanríkismálum
Nakrir spurningar til Karin Kjølbro
Ljóðupptøka: Tá Bárður á Steig Nielsen tók við sum løgmaður
Ljóðbrot: Sendistovur í Japan og Ísrael
Samrøða: Kristina Djurhuus Christiansen hevur verið ferðaleiðari í Tibet
Metis - Øll sendingin - 17. sept 2019
Samrøða við Jørgen Niclasen. Eg var ikki bangin tá Bárður fór at tosa við CE og F
Ljóðupptøka: Tá Jógvan á Lakjuni tók við sum tingformaður
Dómur móti Noreg í Evropeiska mannarættindadómstólinum
Samrøða: Búi Tyril hevur búð uttanlands í fleiri ár og útgevur ymisk tíðarrit
So bar ikki til longur - kinkur er komin í samráðingarnar
Ljóðbrot: Elsebeth Mercedis Gunnleygsdóttur fegin um at hava fingið almannamál
MYNDARØÐ: R7 myndir frá samráðingunum í millum BCE og F
Fyrsta reikferðaskipið við X-bógvi latið eigarunum
Rák (40) Pál Weihe um heilsu og heilsuverk í 21. øld
Samrøða við Johan Lútzen: Tað verður AB og H og ikki BCE og F
Samrøða við Bárð Nielsen: Semjan var gjørt við A og H meðan eg var á fundi við CE og F
Tórhallur við Gil: Hvar er samanhangurin?
73 ár síðan føroyingar vrakaðu loysingina
Samband
Postboks 226
FO-600 Saltangará


text:
Orð: Árni Jacobsen
Lag: Jógvan við Keldu
1. Brátt teir ævigu tindar í havsbrúnni síggjast,
tá veit eg, at nú líður væl,
til heyggjarnar ljósu mítt eyga skal sjá
í landi, har øll eru sæl.
2. Brátt teir ævigu heyggjar mót luftini daga,
tá fer tað at verða so skjótt,
at bylgjurnar tagna, og logn legst á sjógv,
og lotið skal vera mær søtt.
3. Brátt í silvitni havið skal speglast so fagurt,
og strondin, hon verður so nær.
Í havnina stillu eg stevna skal inn
– mítt lítla og viknandi far.
4. Tá í havnina stillu mítt far inn er komið,
og eg eri komin í land,
tað kennast skal gott hava fast undir fót
og stíga á glitrandi sand.
5. Tó størst fer at verða av tí, sum eg skoði,
og tí, sum eg veikt havi trúð:
Á strondini fremstur mín Frelsari er,
mær vísir mítt æviga búð.


text:
Møtiskylda
- Næmingar á Musikkskúla miðnámi hava møtiskyldu til alla undirvísing.
Frávera
- Frávera næmingsins verður skrásett, líka mikið av hvørjum slagi hon er. Ljóðførislærari og lærarar annars, umsita sjálvir fráveruuppgerðina, men hava skyldu at boða leiðaranum á Musikkskúla miðnámi frá, um næmingur ikki lýkur ásetingar um møtiskyldu og luttøku í undirvísingini annars.
- Er fráveran hægri enn 15%, fær næmingur av leiðsluni 1. ávaring, ið skal skrivliga váttast av næmingi ella verja, um hesin er undir 18 ár. Tekur næmingur ikki hesa ávaring til eftirtektar, fær næmingurin 2. ávaring eftir somu mannagongdum sum hina fyrru. Fleiri ávaringar vera ikki givnar. Um næmingur framvegis ikki lýkur ásetingarnar um møtiskyldu, verður viðkomandi burturvístur frá undirvísingini og skúlagongdin á Musikkskúla miðnámi og musikkskúla heldur uppat.
- Leiðslan kann loyva næmingi fráveru, um hesin luttekur á konsertum, royndum, verkskeiðum ella uttanlandsferðum sum lið í útbúgvingini á Musikkskúla miðnámi, ella sum umboð fyri skúlan ella føroyskan tónleik. Loyvi til hetta skal, í seinasta lagi ein mánaða frammanundan luttøku, verða játtað skrivliga frá leiðsluni.
- Næmingur, ið hevur verið fyri álvarsligum lívstilburði, kann halda áfram á Musikkskúla miðnámi, hóast ásetingar í møtiskylduni ikki eru fylgdar. Hetta skal, í hvørjum einstøkum føri, góðkennast av leiðsluni.
Avboð
- Næmingur skal altíð geva grundað avboð til lærara ella leiðara av bólki, tá ið ikki ber til at møta. Um talan er um avboð yvir longri tíðarskeið, skal næmingurin eisini geva boðini til leiðaran á Musikkskúla miðnámi.
Farloyvi
- Farloyvi verður bert játtað eftir skrivligari umsókn frá næmingi, ið skal sendast leiðaranum á Musikkskúla miðnámi. Farloyvi verður vanliga ikki játtað í einstøku lærugreinunum.
- Leiðslan viðger umsóknina og fær næmingurin ella verji og høvuðslærari næmingsins skrivligt svar. Munnlig loyvi vera ikki givin.
- Freist at søkja farloyvi er 1. mai at byrja við skúlaársbyrjan í august.
- Farloyvi verður ikki vanliga givið eftir at skúlaárið er byrjað.


text:
Ongar niðurlagingar í Norðoyggjum
Í morgun vóru ófráboðaðir fyrispurningar á skránni í tinginum, og eg nýtti høvi til at spyrja Høgna Hoydal, landsstýrismann í fiskivinnumálum, ein spurning um avleiðingarnar av eini fiskivinnunýskipan. Hann ljóðaði:
Í kjalarvørrinum á, at samgongan hevur lagt sínar ætlanir fram fyri framtíðar fiskivinnupolitikk, hevur reiðari í norðurøkinum víst á, at skipanin rakar hansara virksemi meint. Tað snýr seg serliga um ásetingarnar um antitrust, sum skulu avmarka støddina á einstøku aktørunum. Talan er sambært reiðaranum ikki bert um vantandi menningarmøguleikar, men um beinleiðis niðurlaging av verandi virksemi. Og hetta, sigur hann, fer at fáa rættiliga ógvisligar avleiðingar, umskiping av stórum parti av flotanum og helst noyðist stóra flakavirkið eisini at steingja.
Kann landsstýrismaðurin greiða frá hesum, og um henda fatanin er røtt?
Landsstýrismaðurin vísti á, at lógaruppskotið ásetir antitrustreglur, og reglurnar eru í tveimum: 12% av tí samlaða og 15-35 % í hvørjum fiskiskapi sær. Men antitrustreglurnar eru ikki aftureftirvirkandi. Reglurnar fyri verandi aktørar koma sambært nýskipanaruppskotinum at vera, at teir sum liggja omanfyri, kunnu vera á tí stødd, teir eru í dag. Teir kunnu vera á sama prosenttali. Teir kunnu ikki vaksa meir í prosentum, men teir verða ikki álagdir at verða minni.
Landsstýrismaðurin vísti á, at virksemi hjá fyritøku, ið liggur oman fyri antitrustmarkið, hevur sjálvandi vakstrarmøguleikar í nøgd, tá ið kvotur økjast.
Í botnfiskiskapi undir Føroyum – sum er høvuðsgrundarlag undir flakavirkjunum – er í uppskotinum ásett, at nøgdirnar kunnu vaksa munandi av toski, hýsu og upsa, áðrenn broyting verður. Um stovnsrøktin kemur í rætt lag, soleiðis sum uppskotið leggur lunnar undir, og stovnarnir koma fyri seg, so eru ríkir møguleikar hjá flakavirkjunum bæði í norðurøkinum, og um landið alt, at fáa munandi betri grundarlag.
Skiftisskipan og tillaging
Umleggingin frá verandi skipan fer sjálvandi at ávirka vinnuna. T.d. skal útlendskur ognarskapur burtur yvir 4 ár, manningar lønast sambært sáttmálar við føroysk manningarfeløg, brúksskylda verður sett og kapping verður um størri part av tilfeinginum.
Eg skilji sjálvandi væl atfinningar og ivamál frá vinnuni og teimum, ið ikki ynskja nakrar broytingar og siga, at alt er best sum er.
Ongantíð seinnu árini er so nógvur fiskur komin til Norðoyggjar, sum hetta seinasta hálvt annað árið. Øktar kvotur í Grønlandi, undir Íslandi og á Flemish Cap, umframt ovurhondsvirðir til uppisjóvarvinnuna.
Í tilgongdini til nýggju skipanina havi eg stuðlað undir eini skiftisskipan, so verandi aktørar, dugnalig fólk í vinnuni og framskygdir reiðarar í reiðiligum virksemi, at hesir fáa góðar stundir og umstøður til at vera í vinnuni. Og at fáa tíð og umstøður at laga seg til eina nýggja marknaðarstýrda skipan. Hetta tekur nýskipanaruppskotið stórliga atlit at. Sjálv fari eg ikki at taka undir við nakrari skipan, ið niðurlaðar verandi virksemi. Og eg dugi ikki at síggja, at umstøðurnar í nýskipanini skulu gera tað verri, og at dugnaligu vinnurekandi ikki fáa ella orka at tillaga seg.
Tað er mín vón, at fólk og vinnulívsfólk halda seg til veruleikan og koma við í kjaki á sakligum grundarlagi. At berjast fyri sínum rættindum er ein erlig søk, men tað er óvirðiligt at sakleys arbeiðsfólk verða tikin til gíslar í einum máli, sum snýr seg um heilt onnur viðurskifti.
Óluva Klettskarð, løgtingslimur fyri Tjóðveldi


text:
Onnur Mósebók, kapittul 31
Hagleiksmenninir verða valdir
v1
Harrin talaði framvegis við Móses og segði:
v2
«Sí, eg havi kallað Bezalel Urison Hurssonar av Júdaætt
v3
og fylt hann við guddómsanda, við fróðskapi, vitsku og skynsemi til alt virki,
v4
bæði til at upphugsa listaverk og til at smíða úr gulli, silvuri og kopari,
v5
til at skera út steinar til groypingar og gera skurðarverk úr træi – til at vinna at alskyns smíði.
v6
Og eg havi givið honum Óhóliab Áhisámaksson av Dáns ætt sum hjálparmann; og øllum hagleiksmonnum havi eg givið skynsemi, so at teir mega gera alt tað, sum eg havi boðið tær:
v7
Samfundartjaldið, vitnisburðarørkina, sáttarlokið á henni og øll reiði tjaldsins,
v8
borðið og øll amboð tess, ljósastakan av skírum gulli og allar lutir hans og roykilsisaltarið,
v9
brennioffuraltarið og øll amboð tess, tváttarkerið og fót tess,
v10
skreytklæðini, halgiklæði Árons prests og prestatænastuklæði hjá sonum hansara,
v11
salvingaroljuna og hitt vælangandi roykilsið í halgidóminum, alt skulu teir gera í øllum, eins og eg havi boðið tær.»
Hvíludagsboðið
v12
Framvegis talaði Harrin við Móses og segði:
v13
«Tala við Ísraelsmenn og sig: Fram um alt skulu tit halda hvíludagar mínar, tí at hvíludagurin er tekin millum mín og tykkara, ættarlið eftir ættarlið, so at tit vita, at eg Harrin eri tann, ið halgar tykkum!
v14
Hvíludagin skulu tit halda, tí at hann skal vera tykkum heilagur; hvør tann, ið vanhalgar hann, skal eirindaleyst týna lívið; ja, hvør maður, sum á hvíludegnum vinnur at nøkrum verki, skal vissuliga verða oyddur úr tjóð síni!
v15
Í seks dagar skal verk verða vunnið, men hin sjeyndi skal vera fullkomin hvíludagur, halgaður Harranum; hvør tann, ið vinnur verk á hvíludegnum, skal vissuliga týna lívið!
v16
Tí skulu Ísraelsmenn leggja sær væl í geyma at halda hvíludagin heilagan ættarlið eftir ættarlið sum ævigan sáttmála.
v17
Um allar ævir skal hann vera tekin millum mín og Ísraelsmanna; tí at í seks dagar skapaði Guð himin og jørð, men á sjeynda degi hvíldi hann og unti sær andarúm.»
Harrin gevur Mósesi steintalvurnar
v18
Tá ið hann nú hevði lokið talu sína við Móses á Sinai fjalli, fekk hann honum báðar vitnisburðartalvurnar, steintalvurnar ritaðar við fingri Guðs.


text:
TOSKAALING á FØROYA BANKA
Seinnu árini hava vit ofta hoyrt at lítil og ongin toskur er á Føroya Banka. Orsøkin er kanska at hitin er ov nógvur til at gýtingin eydnast. Tað er sera dapurt tí at bankin er eitt satt undurverk til góðar umstøður hjá toski og øðrum fiski.
Hanus Vang, verkfrøðingur, valevni hjá Framtakið lista K
Fyri stórthundrað árum síðani var nógvur toskur á Rokkall-grunninum, og nú er næstan bara brosma. Eisini har er sigst at hitnandi sjógvur er orsøkin.
Um vit nú kunnu klekja toskayngul á landi, í nøkrum av smoltstøðunum og settu toskamurt út á bankan, er helst møguleiki fyri at toskastovnurin við hesi hjálp kann koma fyri seg aftur.
Útsetti fiskurin má merkjast so fylgjast kann við gongdini. Sjálvandi kemur einans ein partur undan, men verður nok sett út gongur helst betri.
Úrslitið við havbiti hjá laksi er at eini tvey prosent koma aftur. Hvusu tað fer at gangast við at seta tosk út á Føroya Banka kunnu bara royndir vísa.
Man tað ikki vera skilagott at royna?


text:
Niðanfyri eru søguligar myndir av sjúkrahúsinum
Dronning Aleksandrines Hospital varð tikin í nýtslu 23. februar í 1924.
Í dag húsast m.a. føðideildin í bygninginum.
1962
Les ársfrágreiðing um Landssjúkrahúsið, Suðuroyar Sjúkrahús og Klaksvíkar Sjúkrahús árini 1961-1962 her.
1962
Myndin er tikin 19. juni 1962, tá grundarsteinurin var lagdur til stóru útbyggingina.
1968-1970
Høvuðsbygningurin (B-bygningurin) verður tikin í nýtslu
1971
Psykiatriska sjúkrahúsið verður tikið í nýtslu
Les grein og sí myndir her, um LS á fimti ára degnum 23. februar 1974
Í apríl 1975 skrivaði Tidsskrift for Danske Sygehuse áhugaverda grein um útbýgging av Landssjúkrahúsinum og Statshospitalinum í seksti- og sjeytiárunum.
Við loyvi frá Tidsskrift for Dansk Sundhedsvæsen, sum tíðarritið eitur nú, er greinin tøk her.
2004
Nýggi G-bygningurin er væl ávegis
2012
B-bygningurin fær grønan klimaskerm


text:
Granskingarráðið: Nýggj vísindalig kanning, sum Fróðskaparsetur Føroya hevur gjørt í samstarvi við Syddansk Universitet, vísir, at fótbóltsvenjing er serstakliga munadyggur viðgerðarháttur fyri 55-70-ára gamlar kvinnur við byrjandi typu 2 diabetes (prediabetes). Serstakliga vísir kanningin kliniskt avgerandi jaligt árin á hjarta-æðraheilsuna, sum ofta er vánalig hjá fólki við typu 2 diabetes.
Í dag er greitt, at kropslig venjing er ein heilt avgerandi partur, tá ræður um fyribyrging og viðgerð av lívsstílssjúkum. Hetta er galdandi fyri fleiri sløg av sjúkum so sum hjarta-æðrasjúkum, typu 2 diabetes, nøkur sløg av krabbameini og beinbroyskni. Ítróttur er vælumtóktur millum fólk og fleiri av teimum vælumtóktu ítróttargreinunum hava í sær intensa og fjølbroytta venjing fyri kroppin. Tí er áhugavert at kanna, hvussu ymiskar ítróttagreinar ávirka heilsustøðuna hjá ymsum sjúklingabólkum.
Um tú veitst okkurt, sum VP ikki veit - skriva so til vp@vp.fo


text:
Samhaldsfasti er ein sólskinsøga og riggar væl. Útgjaldið í dag er 5.590 kr um mánaðin, og tað er eitt gott ískoyti hjá øllum pensjónistum. Øll rinda, og øll fáa – ongin verður settur eftir, og ongin skal setast eftir. Nú nýggj samgonga er skipað, hoyra vit, at ætlan er at fara eftir Samhaldsfasta og blanda … Continue reading Yvirlýsing: Samhaldsfasti riggar og skal hava frið
Námsfrøðiliga arbeiðsumhvørvið má á breddan!
Arbeiðstíðin og arbeiðsumhvørvið hongur saman. Flestu starvsfólkini, sum arbeiða innan tað námsfrøðiliga virkisøkið í Føroyum, arbeiða niðursetta tíð. Orsøkin til tess eru fleiri. Føroya Pedagogfelag er javnan í samband við limir, sum vildu ynskt, at kunna farið upp í fulla tíð, men av ymiskum orsøkum ber hetta ikki til. Familjulívið hongur ikki saman, um ein … Continue reading Námsfrøðiliga arbeiðsumhvørvið má á breddan!
Dukkuleikur við Gjógv
Í døgunum 11. til 20. september verður dukkuleikurin MARIN sýndur í bygdarhúsinum við Gjógv. Sýningarnar verða kl. 09, kl.11 og kl.13 ella 14 og kl. 17. Leygardagin 14. og sunnudagin 15. september verður sýning kl. 17. Søgan MARIN tekur støði í søgnini BULKABARN úr bygdini. Aftan á sýningarnar er høvi at ganga støðini í søgnini. … Continue reading Dukkuleikur við Gjógv
Til lukku við valinum
Føroya Pedagogfelag vil við hesum ynskja tykkum 33 valdu, á Føroya Løgting, til lukku við valúrslitinum. Vit vilja nýta høvið at minna á, at tørvur er at seta minst fýra ting á dagsskránna, í komandi samgongusamráðingum. Vælferðarlógin er klár at samtykkja. Raðfestið arbeiðið við almennu lønarskipanini. Ásetið minimumsnormeringar á dagstovnaøkinum og styttið arbeiðsvikuna. Hetta eru … Continue reading Til lukku við valinum
Tín atkvøða ávirkar námsfrøðiliga virkisøkið
Løgtingsval og fýra ting á ting. Tað er einki at ivast í, at allir flokkar og øll valevni, ið vit hava tosað við, ynskja tað besta fyri føroyaland og fólkið, sum her býr. Føroya Pedagogfelag gleðist um, at flest allir flokkar byrja at hava meiningar um støðuna hjá børnum - eisini teimum undir skúlaaldur. Samstundis, … Continue reading Tín atkvøða ávirkar námsfrøðiliga virkisøkið
Tá leiðsla er spjadd út ymsastaðni í dagstovninum
Í hesum tíðum eru avbjóðingar við leiðslu orsakað av at kompleksiteturin veksur alsamt í okkara organisatiónum og vesturlendsku samfeløgum. Hetta er eisini galdandi innan dagstovnaøkið í Føroyum. Vit hava tí tørv á at finna eina aðra allýsing av leiðslu. Í hesi grein greiða Turið Helen Winther Joensen og Jóhannes Miðskarð frá hvussu professarin James Spillane … Continue reading Tá leiðsla er spjadd út ymsastaðni í dagstovninum
Tað musiska menniskja – Ein øðrvísi lærutilgongd
Fyrilestur við Jon-Roar Bjørkvold (NO) í Norðurlandahúsinum 6.sept. kl 13-16 Mentan, skúli, sangur og læring Høvuðsevnini taka støði í bókum hansara, einamest í bókini Det musiske menneske, 1989, (Tað musiska menniskjað) Aftaná verður pallborðsfundur, kjak og tónleikur á skránni. Tiltakið er ókeypis! Tilmelding Umráðandi við tilmelding. Hon fer fram á heimasíðuni nlh.fo undir tiltakinum við sama navni ella við … Continue reading Tað musiska menniskja – Ein øðrvísi lærutilgongd
Ókeypis fyrilestur í Klaksvík við heimskendum granskara
Heimskendur granskari hevur fyrilestur um børn og talgildar miðlar á Skúlatrøð í Klaksvík 2. septembur 2019 Í sambandi við at Manfred Spitzer, Prof., dr.med. & dr.phil., kemur til Føroyar í septembur, bjóðar Norðoya Sparikassi saman við Grit øllum lærarum, námsfrøðingum, foreldrum og øðrum áhugaðum at lurta eftir heimskenda granskaranum ókeypis. Manfred Spitzer er ein teirra, sum … Continue reading Ókeypis fyrilestur í Klaksvík við heimskendum granskara
Innbjóðing til nýútbúnar námsfrøðingar. Útbúgvin í 2018 og 2019
Føroya Pedagogfelag ynskir tær hjartaliga til lukku við útbúgvingini. Í hesum sambandi vil felagið nýta høvið at bjóða tær og øllum hinum námsfrøðingunum, sum eru útbúgvin í 2018 og 2019, til eina hugnaløtu og gjøgnumgongd av limaviðurskiftum. Tiltakið varð útsett í fjør vegna ov fáar tilmeldingar, tí fáa øll nú høvið at vera við til … Continue reading Innbjóðing til nýútbúnar námsfrøðingar. Útbúgvin í 2018 og 2019
Gloymið ikki ynskini hjá felaksskapum og fakfeløgum
Hetta er ein áminning til luftbornu valsendingarnar uppundir Løgtingsvalið, um at taka upp viðurskiftir, ið felagsskapir hava borið fram. Hetta eru viðurskifti, ið veruliga kunnu gera mun fyri einstaka føroyingin. Tí er tað umráðandi, at hesir spurningar framhaldandi koma á breddan. Saman við nógum øðrum feløgum og felagsskapum, hevur Pedgogfelagið eisini víst á nøkur viðurskifti, … Continue reading Gloymið ikki ynskini hjá felaksskapum og fakfeløgum


text:
Takk fyri álitið og stuðulin
politikkur03-09-2019 - 09:29 - Jóanis Nielsen
Takk fyri tit øll, sum stuðlaðu Sambandsflokkinum til løgtingsvalið.
Túsund takk til tykkum øll, sum vístu mær álit við at atkvøða fyri mær. Tað er við eyðmýgd, at eg vil taka við álitisstarvinum sum tingkvinna fyri Sambandsflokkin.
Takk til tykkum øll, sum hava givið mær loyvi at fáa innlit í tykkara liviumstøður og avbjóðingar í lívinum.
Ein serlig tøkk til tykkum valevnir, sum stillaðu upp og ikki blivu vald, uttan tykkum vóru vit ikki komin so langt. Tað hevur verið fantastiskt at møta tykkum og lært tykkum at kenna, eg eri takksom fyri alla tað orku og dirvi tit hava víst. Vónandi hava tit fingið áhuga fyri politiska arbeiðinum og vilja halda fram. Vit hava brúk fyri tykkum.
Fyri framman skulu nú skapast nøkur politisk úrslit, til gagns fyri Føroyar og føroyingar.
Vinaliga heilsan
Rósa Samuelsen


text:
Ráðgevi til Ungdómsbankan
Kundi tú hugsað tær eitt starv, har tú hvønn dag gert mun? Har tú vegleiðir og ráðgevur Føroya framtíð? So er tað møguliga tær vit leita eftir. Vit sóknast eftir eldhugaðum og framsøknum ráðgeva, ið brennir fyri góðari ráðgeving og føroyska ungdóminum.
Starvið
Í Ungdómsbankanum miðja vit eftir, at bjóða kundum okkara tað besta, og tí hava vit sett okkum fyri at vera meira enn ein banki m.a. við at geva ráðgeving um viðurskifti, sum veruliga gera mun og sum gera tað lætt hjá kundunum at taka røttu avgerðina.
Talan er um eitt spennandi starv í Ungdómsbankanum í Saltangará við góðum møguleikum fyri persónligari og fakligari menning.
Førleikakrøv
Vit ímynda okkum, at tú:
-
hevur peningastovnsútbúgving ella aðra fíggjarliga útbúgving
-
altíð setur kundan í miðdepilin
-
ert fyrikomandi, ágrýtin og hevur góð samstarvsevni
Vit bjóða
Eitt spennandi og avbjóðandi starv við góðum møguleikum fyri fakligari og persónligari menning í einum nútímans og livandi arbeiðsumhvørvi.
Tú verður partur av einum eldhugaðum toymi, ið leggur stóran dent á at tryggja kundanøgdsemi við ráðgeving, ið tekur støði í tørvinum hjá tí einstaka, og sum á tann hátt skapar virði fyri kundan.
Starvsstaðurin er Ungdómsbankin í Saltangará.
Umsókn
Søk starvið her í seinasta lagi 23. september 2019.
Vilt tú vita meira um starvið, ert tú vælkomin at seta teg í samband við Einar Tróndargjógv, leiðara í Ungdómsbankanum á tlf. 230 637 ella á eitr@banknordik.fo.